qundao/data-zh-poetry huggingface dataset:
送赣州守施司谏奉祠归吴兴
作者：罗愿
朝代：宋

去国二千里，叱驭良已勤。
到官一百日，啜菽念所欣。
使君岂常流，早岁承华勋。
螭首有故步，天香带余熏。
时清省谏纸，符竹亦再分。
属者寇虽除，遗民尚惊尘。
公来钤江右，喜气感三军。
下担见施设，果苏雕瘵群。
天姿夙已高，况復勇所闻。
属县但期约，讼庭无放纷。
村团不识吏，处处饱羹芹。
生女戒勿怒，减输劝其耘。
惠术颇次第，归心已乡枌。
小子谬从师，颇尝侍朝曛。
从容进逢掖，惨淡立红裙。
中坐要娱客，所陈金石文。
行装遂如此，何以充栋棼。
人事与天意，嗟予岂须云。
来携谏坡雨，去开崆山云。
多公能摧刚，圣虑已策勋。
行藏吾有命，所愿不忘君。
送赣州守施司谏奉祠归吴兴
作者：罗愿
朝代：宋

去国二千里，叱驭良已勤。到官一百日，啜菽念所欣。使君岂常流，早岁承华勋。螭首有故步，天香带馀熏。时清省谏纸，符竹亦再分。属者寇虽除，遗民尚惊尘。公来钤江右，喜气感三军。下担见施设，果苏彫瘵群。天姿夙已高，况复勇所闻。属县但期约，讼庭无放纷。村团不识吏，处处饱羹芹。生女戒勿怒，减输劝其耘。惠术颇次第，归心已乡枌。小子谬从师，颇尝侍朝曛。从容进逢掖，惨淡立红裙。中坐要娱客，所陈金石文。行装遂如此，何以充栋棼。人事与天意，嗟予岂须云。来携谏坡雨，去开崆山云。多公能摧刚，圣虑已策勋。行藏吾有命，所愿不忘君。
送辛殿撰自江西提刑移京西漕
作者：罗愿
朝代：宋

峨峨郁孤台，下有十万家。喧呼隘城阙，恋此明使车。忆公初来时，狂狡啸以哗。主将失节度，玉音为咨嗟。一朝出明郎，绣衣对高牙。持斧自天下，荒山走矛叉。光腾将星魄，枉矢失惊蛇。氛雾果尽廓，十州再桑麻。恩令撰中秘，天笔有褒嘉。辛氏世多贤，一姓古所誇。太史善箴阙，伊川知辞华。谁欤立军门，杖节来要遮。亦有救折槛，叩头当殿衙。英风杂文武，公独可肩差。佩玦善断割，挥毫绝纷葩。时时有纵舍，惠利亦已遐。京西故畿甸，傍塞闻悲笳。明时资馈餫，岂减汉褒斜。勿云易使耳，重地探荆巴。三节萃一握，眷心良有加。古来居此人，爱国肯雄誇。羊祜保至信，陶公戒其奢。安边有成略，此道未全赊。公今有才气，功名安可涯。愿低湖海豪，磨砻益无瑕。凌烟果何晚，犹有发如鸦。
送辛殿撰自江西提刑移京西漕
作者：罗愿
朝代：宋

峨峨鬰孤台，下有十万家。
喧呼隘城阙，恋此明使车。
忆公初来时，狂狡啸以譁。
主将失节度，玉音为咨嗟。
一朝出明郎，绣衣对高牙。
持斧自天下，荒山走矛叉。
光腾将星魄，枉矢失惊蛇。
氛雾果尽廓，十州再桑麻。
恩令撰中秘，天笔有褒嘉。
辛氏世多贤，一姓古所夸。
太史善箴阙，伊川知辞华。
谁欤立军门，杖节来要遮。
亦有救折槛，叩头当殿衙。
英风杂文武，公独可肩差。
佩玦善断割，挥毫绝纷葩。
时时有纵舍，惠利亦已遐。
京西故畿甸，傍塞闻悲笳。
明时资馈餫，岂减汉褒斜。
勿云易使耳，重地探荆巴。
三节萃一握，眷心良有加。
古来居此人，爱国肯雄夸。
羊祜保至信，陶公戒其奢。
安边有成略，此道未全赊。
公今有才气，功名安可涯。
愿低湖海豪，磨砻益无瑕。
凌烟果何晚，犹有髮如鸦。
送邕州吴使君
作者：罗愿
朝代：宋

题舆才赴日边程，便拥油幢镇列城。地望素高唐五管，人才今似汉三明。时清市骏非无意，岁晏逢花好寄声。太学英名湖海气，此行持论要平平。
送邕州吴使君
作者：罗愿
朝代：宋

题舆纔赴日边程，便拥油幢镇列城。
地望素高唐五管，人才今似汉三明。
时清市骏非无意，岁晏逢花好寄声。
太学英名湖海气，此行持论要平平。
鄂州劝农
作者：罗愿
朝代：宋

国有四民，各分一职。
农次于士，盖尊稼穑。
日出当作，日入乃息。
用天分地，以足衣食。
菖叶初生，于是始耕。
务限既入，农事转急。
禾当播种，乘雨接湿。
高田大豆，榆荚为候。
三月区处，油麻穄黍。
时当警窃，图葺墙宇。
蚕沙麦种，四月收贮。
开渠决窦，以待暴雨。
月建在午，秧苗入土。
女工织作，三伏炎暑。
七月芟草，烧治荒田。
大麦小麦，上戊社前。
禾欲上场，九月涂仓。
缉绩布缕，十月多霜。
冬至埋谷，预试五种。
不宜者轻，宜者则重。
腊月粪地，治碓雕桑。
修治农器，向春则忙。
四时之务，展转相寻。
既有常产，当有常心。
鸡豚兼蓄，枣栗成林。
我念此州，土多冒占。
纷纷刬请，扰扰定验。
雨泽空过，失天之时。
生意不发，失地之脂。
身力不出，枉堕四肢。
于私无益，于官亦亏。
耕既不深，难行根脉。
耘既不勤，众草之宅。
粪若不施，谷不精泽。
收若不速，风雨狼藉。
若能开垦，处处良田。
若能灌溉，岁岁丰年。
古来开亩，广尺深尺。
长亩三条，于中种植。
渐锄陇草，爬土亩中。
苗根日深，耐旱与风。
又有区种，与亩不同。
方深六寸，种禾一丛。
七寸一区，匀如棋局。
区收三升，亩号百斛。
用力既到，所收亦多。
比之漫撒，效验如何。
凡苗之长，全在粪壤。
器欲巧便，牛须肥健。
其或无牛，以人牵犁。
彼此换工，惟在心齐。
游手浮堕，讥笑父祖。
一时之逸，终身之苦。
稍识文字，莫弄官方。
暂然得理，不可为常。
劝尔保身，孝谨无辱。
劝尔居家，省俭常足。
兄弟同心，勿营私曲。
年丰感谢，休厌米谷。
官租未送，莫尝酒肉。
不寻閒事，门户清肃。
粗然不阙，教子习读。
渐入士类，光庇宗族。
岁时礼节，亲隣往復。
孙曾济济，所谓受福。
古有茅容，鸡供母馔。
自将野菜，与客同饭。
张氏九世，同居相爱。
官家亲问，写忍以对。
郄公贫馁，甥侄孤遗。
饭藏两颊，以活两儿。
王丹在乡，亲行农野。
多载酒肴，劝赏勤者。
前贤所为，可以为师。
美哉农者，国之良民。
直道本业，必养其亲。
姦未必富，拙未必贫。
地道无穷，天有冬春。
筋力在己，日用日新。
俯仰求人，莫如求身。
鄂州劝农
作者：罗愿
朝代：宋

国有四民，各分一职。农次于士，盖尊稼穑。日出当作，日入乃息。用天分地，以足衣食。菖叶初生，于是始耕。务限既入，农事转急。禾当播种，乘雨接湿。高田大豆，榆荚为候。三月区处，油麻穄黍。时当警窃，图葺墙宇。蚕沙麦种，四月收贮。开渠决窦，以待暴雨。月建在午，秧苗入土。女工织作，三伏炎暑。七月芟草，烧治荒田。大麦小麦，上戊社前。禾欲上场，九月涂仓。缉绩布缕，十月多霜。冬至埋谷，预试五种。不宜者轻，宜者则重。腊月粪地，治碓雕桑。脩治农器，向春则忙。四时之务，展转相寻。既有常产，当有常心。鸡豚兼蓄，枣栗成林。我念此州，土多冒占。纷纷刬请，扰扰定验。雨泽空过，失天之时。生意不发，失地之脂。身力不出，枉堕四肢。于私无益，于官亦亏。耕既不深，难行根脉。耘既不勤，众草之宅。粪若不施，谷不精泽。收若不速，风雨狼藉。若能开垦，处处良田。若能灌溉，岁岁丰年。古来开亩，广尺深尺。长亩三条，于中种植。渐锄陇草，爬土亩中。苗根日深，耐旱与风。又有区种，与亩不同。方深六寸，种禾一丛。七寸一区，匀如棋局。区收三升，亩号百斛。用力既到，所收亦多。比之漫撒，效验如何。凡苗之长，全在粪壤。器欲巧便，牛须肥健。其或无牛，以人牵犁。彼此换工，惟在心齐。游手浮堕，讥笑父祖。一时之逸，终身之苦。稍识文字，莫弄官方。暂然得理，不可为常。劝尔保身，孝谨无辱。劝尔居家，省俭常足。兄弟同心，勿营私曲。年丰感谢，休厌米谷。官租未送，莫尝酒肉。不寻閒事，门户清肃。粗然不阙，教子习读。渐入士类，光庇宗族。岁时礼节，亲邻往复。孙曾济济，所谓受福。古有茅容，鸡供母馔。自将野菜，与客同饭。张氏九世，同居相爱。官家亲问，写忍以对。郤公贫馁，甥侄孤遗。饭藏两颊，以活两儿。王丹在乡，亲行农野。多载酒肴，劝赏勤者。前贤所为，可以为师。美哉农者，国之良民。直道本业，必养其亲。奸未必富，拙未必贫。地道无穷，天有冬春。筋力在己，日用日新。俯仰求人，莫如求身。
酬任察推惠石耳之作
作者：罗愿
朝代：宋
体裁：古风

班嗣不借书，刘棻真好事。惭君辍汉简，畀我充口耳。胡为有牵联，苍石乃遭刵。平生任公子，百犗供钓饵。坐令天壤间，厌此江海味。君今效清癯，我更觉软美。挟书拟从游，梦到沙头市。
酬寺簿劝农追和渊明见贻
作者：罗愿
朝代：宋
体裁：四言诗

江汉之会，中具五民。见异而迁，乃丧厥真。相彼樊山，我行所因。有閒其壤，问彼居人。方时清明，家自为稷。其薮其浸，其动其植。孰为使民，有田不穑。亦惟蒲鱼，恃此鲜食。岁运周回，景躔西陆。帝籍重开，天颜逾穆。耕事将起，毋荒游逐。凡我农官，戒民宜宿。戒民伊何，美成在久。譬彼射侯，则求其耦。驱率慵堕，转缘南亩。数耘疾收，在而心手。农亦有书，匪藏金匮。盍耕如莘，盍馌如冀。桑荫清好，浊醪日至。已勤而食，则无所愧。勿谓此州，远连边鄙。我疆西北，尽其四履。风雨顺时，日星循轨。屡丰作颂，以致归美。
酬寺簿录示胡康侯戒明仲治郡遗训
作者：罗愿
朝代：宋

别驾游心到古初，时将前辈警公余。
异时治行传青史，名字牵联倘得书。
酬寺簿录示胡康侯戒明仲治郡遗训
作者：罗愿
朝代：宋

别驾游心到古初，时将前辈警公馀。异时治行传青史，名字牵联倘得书。
闻寺簿燕客因以酒蟹送似有诗见及次韵二首
作者：罗愿
朝代：宋

冠盖追随寂寞滨，绝甘宽我未閒身。古来把酒持螯者，便作风流一世人。此物湖乡价不论，带糟聊遣荐芳樽。梦魂忽去浮清霅，唤拨渔舟傍马门。
闻寺簿燕客因以酒蟹送似有诗见及次韵二首·其一
作者：罗愿
朝代：宋
体裁：七言绝句

冠盖追随寂寞滨，绝甘宽我未閒身。古来把酒持螯者，便作风流一世人。
闻寺簿燕客因以酒蟹送似有诗见及次韵二首·其二
作者：罗愿
朝代：宋
体裁：七言绝句

此物湖乡价不论，带糟聊遣荐芳樽。梦魂忽去浮清霅，唤拨渔舟傍马门。
题木犀
作者：罗愿
朝代：宋
体裁：七言律诗

老照轩前翠已空，却惊嘉树巧玲珑。幽芬自出禅枝外，圆相长标法窟中。过客莫辞三宿恋，道人已费十年工。要须共结团栾坐，赏尽清秋面面风。
题汪氏尊己堂
作者：罗愿
朝代：宋
体裁：七言律诗

华屋成来有几年，名因耆旧里中传。未容极口论臧否，正欲虚心到圣贤。室有图书人自好，门多车马地还偏。邕州健笔人争诵，姓字从今到日边。
题贤女铺
作者：罗愿
朝代：宋

许嫁女始字，昔人良所钦。此身有所属，安得强委禽。嗟哉乃翁愚，弃盟欲重寻。死生还复合，世谓遂初心。谁知彼寒女，义烈动芳襟。顷来已一惭，厚愧方在今。正性不负物，临流殒千金。我来吊丛祠，目眩寒潭深。凄凉一川上，行客闻知音。
题贤女铺
作者：罗愿
朝代：宋

许嫁女始字，昔人良所钦。
此身有所属，安得强委禽。
嗟哉乃翁愚，弃盟欲重寻。
死生还復合，世谓遂初心。
谁知彼寒女，义烈动芳襟。
顷来已一惭，厚愧方在今。
正性不负物，临流殒千金。
我来弔丛祠，目眩寒潭深。
凄凉一川上，行客闻知音。
鹿鸣燕礼成贻解元诸友并呈通判寺簿兄及众同官五首
作者：罗愿
朝代：宋

天意欲为雨，川云出相望。明时揽俊乂，所立固无方。少小讽二南，美此江汉乡。猥当兴能职，首辟较艺场。群儒悦宽简，浩荡出文章。方观纵壑鱼，忽作抟风翔。此去升礼闱，旋当对殿廊。忠言动明主，家国有辉光。鹿鸣首宵雅，义取好贤深。寥寥疑莫续，工席有遗音。诗言君臣间，不以位相临。如禽食苹水，有酒方共斟。从容陈所好，亦复有鸣琴。庶使峨冠者，洋洋动其心。愿言解子褐，结绶贯华簪。真心有相感，千载岂殊今。昔在冯当世，起家冠伦魁。天衢跃群龙，转见绝足才。驰誉塞四海，致身近三台。凄凉城东宅，岁晚就蒿莱。古来用武地，编简委尘埃。每见儒冠喜，况逢贤路开。祝君如冯公，决科亦崔嵬。终身可师法，正复在轲回。任子众所许，一鸣居上头。王高两县来，选拔皆其尤。里行张可贵，月书苏屡优。向来丁与虞，颇从别驾游。嗟我爱群才，不间薪与槱。既为得者喜，岂忘欲旁搜。鼓箧五百家，要皆儒者流。相期作邹鲁，过是我何求。士有未就驾，郡守身劝之。君观汉诏中，有此勤恳词。由来贤俊人，出处每委蛇。譬彼未嫁女，深闺秀容姿。施衿有所适，婉娈终自持。汉俗尚如此，前世当可知。勉哉策名者，不但好爵縻。君臣有明义，行矣方自兹。惟当秉高节，长副此心期。
鹿鸣燕礼成贻解元诸友并呈通判寺簿兄及众同官五首·其一
作者：罗愿
朝代：宋

天意欲为雨，川云出相望。明时揽俊乂，所立固无方。少小讽二南，美此江汉乡。猥当兴能职，首辟较艺场。群儒悦宽简，浩荡出文章。方观纵壑鱼，忽作抟风翔。此去升礼闱，旋当对殿廊。忠言动明主，家国有辉光。
鹿鸣燕礼成贻解元诸友并呈通判寺簿兄及众同官五首·其一
作者：罗愿
朝代：宋

天意欲为雨，川云出相望。
明时揽俊乂，所立固无方。
少小讽二南，美此江汉乡。
猥当兴能职，首闢较艺场。
群儒悦宽简，浩荡出文章。
方观纵壑鱼，忽作抟风翔。
此去升礼闱，旋当对殿廊。
忠言动明主，家国有辉光。
鹿鸣燕礼成贻解元诸友并呈通判寺簿兄及众同官五首·其三
作者：罗愿
朝代：宋

昔在冯当世，起家冠伦魁。天衢跃群龙，转见绝足才。驰誉塞四海，致身近三台。凄凉城东宅，岁晚就蒿莱。古来用武地，编简委尘埃。每见儒冠喜，况逢贤路开。祝君如冯公，决科亦崔嵬。终身可师法，正复在轲回。
鹿鸣燕礼成贻解元诸友并呈通判寺簿兄及众同官五首·其三
作者：罗愿
朝代：宋

昔在冯当世，起家冠伦魁。
天衢跃群龙，转见绝足才。
驰誉塞四海，致身近三台。
凄凉城东宅，岁晚就蒿莱。
古来用武地，编简委尘埃。
每见儒冠喜，况逢贤路开。
祝君如冯公，决科亦崔嵬。
终身可师法，正復在轲回。
鹿鸣燕礼成贻解元诸友并呈通判寺簿兄及众同官五首·其二
作者：罗愿
朝代：宋

鹿鸣首宵雅，义取好贤深。寥寥疑莫续，工席有遗音。诗言君臣间，不以位相临。如禽食苹水，有酒方共斟。从容陈所好，亦复有鸣琴。庶使峨冠者，洋洋动其心。愿言解子褐，结绶贯华簪。真心有相感，千载岂殊今。
鹿鸣燕礼成贻解元诸友并呈通判寺簿兄及众同官五首·其二
作者：罗愿
朝代：宋

鹿鸣首宵雅，义取好贤深。
寥寥疑莫续，工席有遗音。
诗言君臣间，不以位相临。
如禽食苹水，有酒方共斟。
从容陈所好，亦復有鸣琴。
庶使峨冠者，洋洋动其心。
愿言解子褐，结绶贯华簪。
真心有相感，千载岂殊今。
鹿鸣燕礼成贻解元诸友并呈通判寺簿兄及众同官五首·其五
作者：罗愿
朝代：宋
体裁：古风

士有未就驾，郡守身劝之。君观汉诏中，有此勤恳词。由来贤俊人，出处每委蛇。譬彼未嫁女，深闺秀容姿。施衿有所适，婉娈终自持。汉俗尚如此，前世当可知。勉哉策名者，不但好爵縻。君臣有明义，行矣方自兹。惟当秉高节，长副此心期。
鹿鸣燕礼成贻解元诸友并呈通判寺簿兄及众同官五首·其四
作者：罗愿
朝代：宋
体裁：古风

任子众所许，一鸣居上头。王高两县来，选拔皆其尤。里行张可贵，月书苏屡优。向来丁与虞，颇从别驾游。嗟我爱群才，不间薪与槱。既为得者喜，岂忘欲旁搜。鼓箧五百家，要皆儒者流。相期作邹鲁，过是我何求。
建茶
作者：罗拯
朝代：宋

自昔称吴蜀，芳鲜尚未真。于今盛闽粤，冠绝始无伦。地占群山秀，时先百卉春。草木英华聚，楼台紫翠重。山形仙苑凤，泉脉御池龙。
建茶·其一
作者：罗拯
朝代：宋
体裁：古风

自昔称吴蜀，芳鲜尚未真。于今盛闽粤，冠绝始无伦。地占群山秀，时先百卉春。
建茶·其二
作者：罗拯
朝代：宋
体裁：古风

草木英华聚，楼台紫翠重。山形仙苑凤，泉脉御池龙。
留蓝溪驿
作者：罗时用
朝代：宋
体裁：七言律诗

寂寥孤馆白日静，酣睡有魔那得降。扣户故人风动竹，龁萁羸马浪翻江。飞残蝙蝠灯留壁，啼尽栖鸦日到窗。堪笑浪游成住此，一秋赢得鬓丝霜。
咏家史
作者：罗杞
朝代：宋

荫资嘉木当知本，水余甘泉必究源。
忆昔东昭分以后，相传瓜瓞世绵绵。
咏家史
作者：罗杞
朝代：宋

荫资嘉木当知本，水馀甘泉必究源。忆昔东昭分以后，相传瓜瓞世绵绵。
在金陵宦邸别乡友宋碧溪司训
作者：罗杞
朝代：宋
体裁：七言律诗

十年颜范此睽违，邂逅邮亭亦解颐。春满皋皮君彻早，尘蒙章甫我归迟。云龙嘉会逢今日，鸡黍真情忆旧时。明发愁为江上别，依然回首各天涯。
句
作者：罗松野
朝代：宋

惊舟出瞿塘，还有平流安。
元旦试笔
作者：罗椅
朝代：宋

闻道黄河彻底清，千年气数此分明。尧民商耇浑蹉过，输与残生见太平。
元旦试笔
作者：罗椅
朝代：宋

闻道黄河彻底清，千年气数此分明。
尧民商耇浑蹉过，输与钱生见太平。
元旦试笔
作者：罗椅
朝代：宋

闻道黄河彻底清，千年气数此分明。
尧民商耉浑蹉过，输与残生见太平。
入声甘州（孤山寒食）
作者：罗椅
朝代：宋

甚匆匆岁月，又人家、插柳记清明。正南北高峰，山传笑响，水泛箫声。吹散楼台烟雨，莺语碎春晴。何地无芳草，惟此青青。谁管孤山山下，任种梅竹冷，荐菊泉清。看人情如此，沈醉不须醒。问何时、樊川归去，叹故乡、七十五长亭。君知否，洞云溪竹，笑我飘零。
八声甘州·甚匆匆岁月
作者：罗椅
朝代：宋
体裁：词

甚匆匆岁月，又人家、插柳记清明。正南北高峰，山传笑响，水泛箫声。吹散楼台烟雨，莺语碎春晴。何地无芳草，惟此青青。谁管孤山山下，任种梅竹冷，荐菊泉清。看人情如此，沉醉不须醒。问何时、樊川归去，叹故乡、七十五长亭。君知否，洞云溪竹，笑我飘零。
冷泉亭
作者：罗椅
朝代：宋

老木碧毵毵，幽亭着两三。
山飞不到地，空处遂为岩。
古塔开苍藓，清泉滴暮岚。
游人莫来此，渠正试春衫。
冷泉亭
作者：罗椅
朝代：宋

老木碧毵毵，幽亭著两三。山飞不到地，空处遂为岩。古塔开苍藓，清泉滴暮岚。游人莫来此，渠正试春衫。
句
作者：罗椅
朝代：宋

华裾客子袖文过。
句
作者：罗椅
朝代：宋

华裾客子袖文过。jm
全宋诗卷三二九一
孙氏女哀词三章·其一
作者：罗椅
朝代：宋
体裁：古风

秋风萧飒兮白露零，汝坟何在兮何草为青。昨秋此日兮犹冀汝生，洒墨我别兮人间父子之情。我枯如腊兮涕更纵横。
孙氏女哀词三章·其三
作者：罗椅
朝代：宋
体裁：古风

秋风萧飒兮白露下，岂不日月兮照我下土。持此白头兮言归何所，默已不堪兮哭微更苦。儿孙为吾一恸兮万万古。
孙氏女哀词三章·其二
作者：罗椅
朝代：宋
体裁：古风

秋风萧飒兮白露晞，五十年闺闼兮宁识马嘶。衔辔迫人兮魂为之飞，归来一空兮不死何为。谁为此祸兮使汝当之。
寄云巢
作者：罗椅
朝代：宋

芰制荷衣不御寒，古人持以傲罗纨。
隐虽有味非中道，出本地心始耐看。
钓濑不妨侵帝坐，跨鲸何似对金銮。
先生出手前贤上，莫恋松风十二盘。
寄云巢
作者：罗椅
朝代：宋

芰制荷衣不御寒，古人持以傲罗纨。隐虽有味非中道，出本无心始耐看。钓濑不妨侵帝坐，跨鲸何似对金銮。先生出手前贤上，莫恋松风十二盘。
寄云巢
作者：罗椅
朝代：宋

芰制荷衣不御寒，古人持以傲罗纨。
隠虽有味非中道，出本无心始耐看。
钓濑不妨侵帝坐，跨鲸何似对金銮。
先生出手前贤上，莫恋松风十二盘。
寄危骊塘赠以古鉴二首
作者：罗椅
朝代：宋

百尺楼头山雨长，梦提白发濯沧浪。从渠金带花成簇，何处鱼羹饭不香。语妙囊中了今古，骚成肘后系潇湘。山寒岁晚兰苗盛，欲当包茅献草堂。涧底春冰偶不融，风前凝作水晶宫。古人心事如此鉴，今代眼明惟有公。落月还应照太白，秋江只合瞰涪翁。送君去貌骊塘影，影见疏梅飐晚风。
寄危骊塘赠以古鉴二首·其一
作者：罗椅
朝代：宋

百尺楼头山雨长，梦提白发濯沧浪。从渠金带花成簇，何处鱼羹饭不香。语妙囊中了今古，骚成肘后系潇湘。山寒岁晚兰苗盛，欲当包茅献草堂。
寄危骊塘赠以古鉴二首·其二
作者：罗椅
朝代：宋

涧底春冰偶不融，风前凝作水晶宫。古人心事如此鉴，今代眼明惟有公。落月还应照太白，秋江只合瞰涪翁。送君去貌骊塘影，影见疏梅飐晚风。
寄危骊塘赠以古鑑二首·其一
作者：罗椅
朝代：宋

百尺楼头山雨长，梦提白髮濯沧浪。
从渠金带花成簇，何处鱼羹饭不香。
语妙囊中了今古，骚成肘后繫潇湘。
山寒岁晚兰苗盛，欲当包茅献草堂。
寄危骊塘赠以古鑑二首·其二
作者：罗椅
朝代：宋

涧底春冰偶不融，风前凝作水晶宫。
古人心事如此鑑，今代眼明惟有公。
落月还应照太白，秋江只合瞰涪翁。
送君去貌骊塘影，影见疏梅飐晚风。
寄危骊塘赠心古鉴二首
作者：罗椅
朝代：宋

涧底春冰偶不融，风前凝作水晶宫。
古人心事如此鉴，今代眼明似有公。
落月还应照太白，秋江只合瞰涪翁。
送君去貌骊塘影，影见疏梅飐晚风。
寄危骊塘赠心古鉴二首
作者：罗椅
朝代：宋

百尺楼头山雨长，梦提白一濯沧浪。
从渠金带花成簇，何处钱羹饭不香。
语妙囊中了今古，骚成肘后系潇湘。
山寒岁晚兰苗盛，欲当包茅献草堂。
寄杜南安子野
作者：罗椅
朝代：宋
体裁：七言律诗

松竹林中琴一枝，妖岚散作半江漪。县于庾岭梅差近，政看圜扉草便知。熟事无多迎客早，清吟未了放衙迟。朔云野雪沧江远，不得相从且寄诗。
寄杜南安子野
作者：罗椅
朝代：宋

松竹林中琴一枝，妖岚散作半江漪。
县於庾岭梅差近，政看圜扉草便知。
熟事无多迎客早，清吟未了放衙迟。
朔云野雪沧江远，不得相从且寄诗。
寄答楷侄
作者：罗椅
朝代：宋
体裁：五言律诗

时秋四壁冷，片纸百回看。字古微侵隶，吟清不到寒。人生快意有，天下好时难。涧水光如月，吾琴尔去弹。
幼舆折齿歌
作者：罗椅
朝代：宋
体裁：古风

秋衫未成锦机语，棠梨半花凤一羽。象床雪综小龙梭，细穴银光吐冰缕。西邻郎君东海归，芙蓉半白杏雨肥。十二阑边说幽怨，劝织南浦鸳鸯飞。匿兰含蕙无消息，春酲彤霞漾玉色。水龙呵出风雨声，奔腾触裂双白石。白石国城三十六，女子军来两城覆。鸾歌猿啸强激昂，百户风来如箭镞。章台公子真豪纵，复以微言相感动。郎君切莫更痴心，忍作甘心可人痛。
折齿歌
作者：罗椅
朝代：宋
体裁：古风

春衫未成锦机语，棠棣半花凤一羽。象床雪综小龙梭，细穴银光吐冰缕。西邻郎君东海归，芙蓉露白杏雨肥。十二栏边说幽怨，劝织南浦双鸳飞。匿兰含蕙无消息，春酲彤霞乱玉色。小龙嘘出风雨声，奔腾触裂双白石。白石国城三十六，女子军来两城覆。鸾歌猿啸强低昂，北户风来如箭镞。章台公子真豪纵，能以微词相感动。郎君辄莫更痴肠，忍作肝心可人痛。
挑濠歌
作者：罗椅
朝代：宋

满城挑濠五更起，城头直挑到城尾。一弯一转春蛇长，围人方圆三十里。去年十月霜凄凄，挑濠人立霜中啼。今年一春春雨多，泥滑将奈挑濠何。只今清明霜不若，皇天何时收雨脚。几人带雨濠上啼，半湿半饥春病疟。雨之久，可以晴。濠之长，可以城。只愁挑得濠始竟，公家又有守濠令。
挑濠歌
作者：罗椅
朝代：宋

满城挑濠五更起，城头直挑到城尾。
一弯一转春蛇长，围人方圆三十里。
去年十月霜凄凄，挑濠人立霜中啼。
今年一春春雨多，泥滑将奈挑濠何。
只今清明霜不若，皇天何时收雨脚。
几人带雨濠上啼，半湿半饥春病瘧。
雨之久，可以晴。
濠之长，可以城。
只愁挑得濠始竟，公家又有守濠令。
挑濠歌
作者：罗椅
朝代：宋

满城挑濠五更起，城头直挑到城尾。
一弯一转春蛇长，围人方圆三十里。
去年十月霜凄凄，挑濠人立霜中嗁。
今年一春春雨多，泥滑将奈挑濠何。
只今清明霜不若，皇天何时收雨脚。
几人带雨濠上啼，半湿半饥春病疟。
雨之久，可以晴。
濠之长，可以城。
只愁挑得濠始竟，公家又有守濠令。
更漏子·晚潮生
作者：罗椅
朝代：宋
体裁：词

晚潮生，凉月细。一抹远山无蒂。收越棹，起吴樯。人间何限忙。石头城，西北角。杳杳天低鹘落。浑不似，此波光。清歌催夕阳。
柳梢青
作者：罗椅
朝代：宋
体裁：词

萼绿华身，小桃花扇，安石榴裙。子野闻歌，周郎顾曲，曾恼夫君。悠悠羁旅愁人。似零落、青天断云。何处销魂，初三夜月，第四桥春。
柳梢青·萼绿华身
作者：罗椅
朝代：宋
体裁：词

萼绿华身，小桃花扇，安石榴裙。子野闻歌，周郎顾曲，曾恼夫君。悠悠羁旅愁人。似飘零、青天断云。何处销魂，初三夜月，第四桥春。
次刘孟元见贽韵二首
作者：罗椅
朝代：宋

不见碧瑶叟，年龄二十余。
儿今亦耆旧，孙复抱诗书。
后浪催人老，长笺不我疏。
眼中谁有此，雅雅更鱼鱼。
次刘孟元见贽韵二首
作者：罗椅
朝代：宋

不见碧瑶叟，年龄二十馀。儿今亦耆旧，孙复抱诗书。后浪催人老，长笺不我疏。眼中谁有此，雅雅更鱼鱼。久坐不知夜，饥鼯窥瓦檠。诗徒我乐国，酒不打愁城。白雪夫君句，黄花老我情。商量能任不，胜欲饮公荣。
次刘孟元见贽韵二首
作者：罗椅
朝代：宋

久坐不知夜，饥鼯窥瓦檠。
诗徒我乐国，酒不打愁城。
白雪夫郡句，黄花老我情。
商量能任不，胜欲饮公荣。
次刘孟元见贽韵二首·其一
作者：罗椅
朝代：宋

不见碧瑶叟，年龄二十余。
儿今亦耆旧，孙復抱诗书。
后浪催人老，长笺不我疏。
眼中谁有此，雅雅更鱼鱼。
次刘孟元见贽韵二首·其一
作者：罗椅
朝代：宋

不见碧瑶叟，年龄二十馀。儿今亦耆旧，孙复抱诗书。后浪催人老，长笺不我疏。眼中谁有此，雅雅更鱼鱼。
次刘孟元见贽韵二首·其二
作者：罗椅
朝代：宋
体裁：五言律诗

久坐不知夜，饥鼯窥瓦檠。诗徒我乐国，酒不打愁城。白雪夫君句，黄花老我情。商量能任不，胜欲饮公荣。
次欧振仲见贽韵
作者：罗椅
朝代：宋

紫兰剩有无离骚，梅花不见见水曹。
眇焉何许是人物，枉子秣马行林皋。
古人相逢未易得，紫燕西飞东伯劳。
吟余切莫谈时事，正搅春思分二毛。
次欧振仲见贽韵
作者：罗椅
朝代：宋

紫兰剩有无离骚，梅花不见见水曹。眇焉何许是人物，枉子秣马行林皋。古人相逢未易得，紫燕西飞东伯劳。吟馀切莫谈时事，正搅春思分二毛。
次欧振仲见贽韵
作者：罗椅
朝代：宋

紫兰剩有无离骚，梅花不见见水曹。
眇焉何许是人物，枉子秣马行林皋。
古人相逢示易得，紫燕西飞东伯劳。
吟余切莫谈时事，正搅春思分二毛。
江水
作者：罗椅
朝代：宋
体裁：七言绝句

江云粘水湿西风，冷落汀洲起夜鸿。甚欲吟秋少才思，不如岸北岸南枫。
江石
作者：罗椅
朝代：宋
体裁：古风

势横截江虎踞足，白龟却行冯夷哭。大川当时波沄沄，石也如此受命独。水石击撞无了时，因危见节乃见奇。世间大有胡广辈，欠读涧民江石诗。
清平乐
作者：罗椅
朝代：宋

明虹收雨。两桨能吴语。人在江南荷叶浦。采得苹花无数。
梦中舞燕栖鸾。起来烟渚风湾。一点愁眉天末，凭谁划却春山。
清平乐
作者：罗椅
朝代：宋
体裁：词

明虹收雨。
两桨能吴语。
人在江南荷叶浦。
采得苹花无数。
梦中舞燕栖鸾。
起来烟渚风湾。
一点愁眉天末，凭谁剗却春山。
清平乐
作者：罗椅
朝代：宋

明虹收雨。两桨能吴语。人在江南荷叶浦。采得蘋花无数。梦中舞燕栖鸾。起来烟渚风湾。一点愁眉天末，凭谁刬却春山。
清平乐·明虹收雨
作者：罗椅
朝代：宋

明虹收雨。
两桨能吴语。
人在江南荷叶浦。
采得苹花无数。
梦中舞燕栖鸾。
起来烟渚风湾。
一点愁眉天末，凭谁刬却春山。
溪南春晓
作者：罗椅
朝代：宋
体裁：五言律诗

行逢二三月，春映掌中杯。绿久山犹浅，花寒雨未开。谁能奈愁得，拌不上楼来。更莫看云坐，潇湘有雁回。
田蛙歌
作者：罗椅
朝代：宋

暇蟆，暇蟆，
汝本吾田蛙。渴饮吾稻根水，
饥食吾禾穟花。池塘雨初霁，
篱落月半斜。啁啁又向他人叫，
使我惆怅悲无涯。暇蟆对我说，
使君休怨嗟。古田千年八百主，
如今一年换一年。休怨嗟，
休怨嗟。明年此日君见我，
不知又是谁田蛙。
田蛙歌
作者：罗椅
朝代：宋
体裁：古风

虾蟆，虾蟆，汝本吾田蛙。渴饮吾稻根水，饥食吾禾穟花。池塘雨初霁，篱落月半斜。啁啁又向他人叫，使我惆怅悲无涯。虾蟆对我说，使君休怨嗟。古田千年八百主，如今一年换一家。休怨嗟，休怨嗟。明年此日君见我，不知又是谁田蛙。
白莲花
作者：罗椅
朝代：宋

白鸾仙人按羽衣，曲中弄影江南漪。
江妃闭置未许归，一把青寒萦玉丝。
玉丝蝉连不禁折，折着透根仍透叶。
风流极处绝成愁，君不见秋扇团圆似明月。
白莲花
作者：罗椅
朝代：宋

白鸾仙人按羽衣，曲中弄影江南漪。江妃闭置未许归，一把青寒萦玉丝。玉丝蝉连不禁折，折著透根仍透叶。风流极处绝成愁，君不见秋扇团圆似明月。
白莲花
作者：罗椅
朝代：宋

白鸾仙人按羽衣，曲中弄影江南漪。
江妃闭置示许归，一把青寒萦玉丝。
不丝蝉连不禁折，折著透根仍透叶。
风流极处绝成愁，君不见秋扇团圆似明月。
瞌睡诗
作者：罗椅
朝代：宋

瞌睡从何来，譬若风雨至。
曲几不待凭，虚棂那暇寄。
应人眉强撑，伸手扇已坠。
径游华胥国，欲见混沌帝。
齁齁自成腔，兀兀更有味。
息疎疑暂醒，气窒还扶醉。
儿童俗恼翁，摇膝问某字。
吻间仅一答，言下已复寐。
杂然拍手笑，欲嗔嗔不遂。
何曾参佛祖，先会点头意。
何曾逢曲车，流涎已沾袂。
不省罗短长，谁能问兴替。
阴天百怪舞，开口辄差异。
三百六十日，何似长瞌睡。
瞌睡诗
作者：罗椅
朝代：宋

瞌睡从何来，譬若风雨至。曲几不待凭，虚棂那暇寄。应人眉强撑，伸手扇已坠。径游华胥国，欲见混沌帝。齁齁自成腔，兀兀更有味。息疏疑暂醒，气窒还扶醉。儿童欲恼翁，摇膝问某字。吻间仅一答，言下已复寐。杂然拍手笑，欲嗔嗔不遂。何曾参佛祖，先会点头意。何曾逢曲车，流涎已沾袂。不省较短长，谁能问兴替。阴天百怪舞，开口辄差异。三百六十日，何似长瞌睡。
瞌睡诗
作者：罗椅
朝代：宋

瞌睡从何来，譬若风雨至。
曲几不待凭，虚櫺那暇寄。
应人眉强撑，伸手扇已坠。
径游华胥国，欲见混沌帝。
齁齁自成腔，兀兀更有味。
息疎疑暂醒，气窒还扶醉。
儿童欲恼翁，摇膝问某字。
吻间仅一答，言下已復寐。
杂然拍手笑，欲嗔嗔不遂。
何曾参佛祖，先会点头意。
何曾逢曲车，流涎已沾袂。
不省较短长，谁能问兴替。
阴天百怪舞，开口辄差异。
三百六十日，何似长瞌睡。
秋日杂兴二首
作者：罗椅
朝代：宋

秋山何言哉，万物兴自阑。昔翳春空云，今作道上斑。况此江浦蕙，几何不为菅。幽泉大自在，映月泻潺湲。跃鱼甚微细，解转秋江漪。一静未满刻，一动辄移时。岂由鱼乐乎，或是水性之。商量未渠稳，风急芦花低。
秋日杂兴二首
作者：罗椅
朝代：宋

跃鱼甚微细，解转达秋江漪。
一静未满刻，一动辄移时。
岂由鱼乐乎，或是不性之。
商量未渠稳，风急芦花低。
秋日杂兴二首·其一
作者：罗椅
朝代：宋
体裁：古风

秋山何言哉，万物兴自阑。昔翳春空云，今作道上斑。况此江浦蕙，几何不为菅。幽泉大自在，映月泻潺湲。
秋日杂兴二首·其二
作者：罗椅
朝代：宋
体裁：古风

跃鱼甚微细，解转秋江漪。一静未满刻，一动辄移时。岂由鱼乐乎，或是水性之。商量未渠稳，风急芦花低。
绝句二首
作者：罗椅
朝代：宋

岩青树绿坱兮轧，涧落云寒折以清。二月山矾九月桂，江南处处得闲行。楚山叶脱洞庭波，纫落毛兮制薜萝。欲识千秋万古意，前人此句后人哦。
绝句二首
作者：罗椅
朝代：宋

岩青树绿坱兮轧，涧落云寒折以清。
二月山礬九月桂，江南处处得闲行。
绝句二首·其一
作者：罗椅
朝代：宋
体裁：七言绝句

岩青树绿坱兮轧，涧落云寒折以清。二月山矾九月桂，江南处处得闲行。
绝句二首·其二
作者：罗椅
朝代：宋
体裁：七言绝句

楚山叶脱洞庭波，纫落毛兮制薜萝。欲识千秋万古意，前人此句后人哦。
见陈制帅子华二首
作者：罗椅
朝代：宋

北山老子勉斋翁，总把经纶付我公。胸次诗书行杲日，兵前草木转春风。五溪衣服桑麻尽，万里东南烟火空。直待此行料理著，却镌歌颂对闽中。奇功毕竟属吾曹，狄武襄无诸葛豪。翠羽葆行禽孟获，金龙衣在失侬高。春生洲渚千麾出，麦熟崆峒万矢櫜。从此南人不反矣，犁边犊是带边刀。
见陈制帅子华二首
作者：罗椅
朝代：宋

奇功毕竟属吾曹，狄武襄无诸葛豪。
翠羽葆行禽孟获，金龙衣在失侬高。
春生洲渚千麾出，麦熟崆峒万矢橐。
从此南人不反矣，犂边犊是带边刀。
见陈制帅子华二首·其一
作者：罗椅
朝代：宋

北山老子勉斋翁，总把经纶付我公。
胸次诗书行杲日，兵前草木转春风。
五溪衣服桑麻尽，万里东南烟火空。
直待此行料理着，却镌歌颂对闽中。
见陈制帅子华二首·其一
作者：罗椅
朝代：宋

北山老子勉斋翁，总把经纶付我公。胸次诗书行杲日，兵前草木转春风。五溪衣服桑麻尽，万里东南烟火空。直待此行料理著，却镌歌颂对闽中。
见陈制帅子华二首·其二
作者：罗椅
朝代：宋

奇功毕竟属吾曹，狄武襄无诸葛豪。翠羽葆行禽孟获，金龙衣在失侬高。春生洲渚千麾出，麦熟崆峒万矢櫜。从此南人不反矣，犁边犊是带边刀。
见陈制帅子华二首·其二
作者：罗椅
朝代：宋

奇功毕竟属吾曹，狄武襄无诸葛豪。
翠羽葆行禽孟获，金龙衣在失侬高。
春生洲渚千麾出，麦熟崆峒万矢櫜。
从此南人不反矣，犂边犊是带边刀。
读曾景建四诗
作者：罗椅
朝代：宋
体裁：七言律诗

骚客诗翁死有灵，君行亦足慰飘零。甫云来共长沙醉，原谓何如泽畔醒。一瓣谁堪续香供，四诗今拟当埋名。黄花红叶秋天晚，想见潇湘野鹜汀。
谒赵东野
作者：罗椅
朝代：宋

水树摇窗榻见天，空花换尽我依然。吟情豁处因闻道，隐趣深来颇入禅。不以耳听何用洗，且无琴在底须弦。未知遇得开关否，破费沧江月一船。
谒赵东野
作者：罗椅
朝代：宋

水树摇窗榻见天，空花换尽我依然。
吟情豁处因闻道，隠趣深来颇入禅。
不以耳听何用洗，且无琴在底须絃。
未知遇得开关否，破费沧江月一船。
谢南剑黄使君赠松纹剑
作者：罗椅
朝代：宋

使君袖裏玉渊虬，曾截蛮江江上流。
海立山摇三尺外，风盲雨怪一时休。
民元不许佩牛犊，客政何妨弹蒯缑。
遮莫尘清便回使，青山犹赦郅支头。
谢南剑黄使君赠松纹剑
作者：罗椅
朝代：宋

使君袖里玉渊虬，曾截蛮江江上流。
海立山摇三尺外，风盲雨怪一时休。
民元不许佩牛犊，客政何刀弹蒯缑。
遮莫尘清便回使，青山犹赦郅支头。
谢南剑黄使君赠松纹剑
作者：罗椅
朝代：宋

使君袖里玉渊虬，曾截蛮江江上流。海立山摇三尺外，风盲雨怪一时休。民元不许佩牛犊，客政何妨弹蒯缑。遮莫尘清便回使，青山犹赦郅支头。
远游
作者：罗椅
朝代：宋
体裁：七言律诗

因梦吴云赋远游，江花扶柁水悠悠。半轮月散千山影，一叶舟胜万斛愁。天气渐于寒食近，春风祗到牡丹休。水程孤冷难为夜，起吸沧江当拍浮。
远游
作者：罗椅
朝代：宋

因梦吴云赋远游，江花扶柁水悠悠。
半轮月散千山影，一叶舟胜万斛愁。
天气渐於寒食近，春风祗到牡丹休。
水程孤冷难为夜，起吸沧江当拍浮。
酬杨休文
作者：罗椅
朝代：宋

未交君臂得君诗，一掬清寒已可知。
写就榴皮书壁字，吟成松上步虚词。
卧看山月凉生梦，饥嚼梅花香透脾。
幞被携琴不可晚，江郊今政雪来时。
酬杨休文
作者：罗椅
朝代：宋

未交君臂得君诗，一掬清寒已可知。
写就榴皮书壁字，吟成松上步虚词。
卧看山月凉生梦，饥嚼梅花香透脾。
补被携琴不可晚，江郊今政雪来时。
酬杨休文
作者：罗椅
朝代：宋

未交君臂得君诗，一掬清寒已可知。写就榴皮书壁字，吟成松上步虚词。卧看山月凉生梦，饥嚼梅花香透脾。襆被携琴不可晚，江郊今政雪来时。
题信丰县城门六首 其二 安成
作者：罗椅
朝代：宋

门前杨柳树，长系波头船。隔岸几人家，青林吐炊烟。飞鸟逐林间，游鱼跃深渊。物各适其性，于人胡不然。
题信丰县城门六首 其五 民信
作者：罗椅
朝代：宋

南山天马来，南城下盘踞。前撞古寺钟，后彫谯楼鼓。我来俯崔巍，山灵相呼舞。年丰民物熙，细听闾阎语。
题信丰县城门六首·安成
作者：罗椅
朝代：宋

门前杨柳树，长系波头船。
隔岸几人家，青林吐炊烟。
飞鸟逐林间，游间跃深渊。
物各适其性，於人胡不然。
题信丰县城门六首·安成
作者：罗椅
朝代：宋

门前杨柳树，长繫波头船。
隔岸几人家，青林吐炊烟。
飞鸟逐林间，游鱼跃深渊。
物各适其性，于人胡不然。
题信丰县城门六首·拱日
作者：罗椅
朝代：宋

佻红抱城东，武山排闼入。
杲山出扶桑，橘红蘸溪湿。
公退倚朱栏，万象俱收拾。
无数唤舟人，沙头雁行入。
题信丰县城门六首·拱日
作者：罗椅
朝代：宋
体裁：古风

桃红抱城东，武山排闼入。杲日出扶桑，橘红蘸溪湿。公退倚朱栏，万象俱收拾。无数唤舟人，沙头雁行入。
题信丰县城门六首·拱日
作者：罗椅
朝代：宋

桃红抱城东，武山排闼入。杲日出扶桑，橘红蘸溪湿。公退倚朱栏，万象俱收拾。无数唤舟人，沙头雁行入。门前杨柳树，长系波头船。隔岸几人家，青林吐炊烟。飞鸟逐林间，游鱼跃深渊。物各适其性，于人胡不然。城西路平夷，五更近水南。旭日明高冈，瑞烟锁丛杉。时和岁丰稔，归人多醉酣。仙台玉箫声，对景思鸾骖。行行西复西，稍喜市声静。征夫指前路，望望梅花岭。淡烟鸡犬村，落日牛羊径。忽见荷锄人，唤起归田兴。南山天马来，南城下盘踞。前撞古寺钟，后彫谯楼鼓。我来俯崔巍，山灵相呼舞。年丰民物熙，细听闾阎语。驾言出北门，长桥拱门外。双溪东西来，到此而始汇。人言似章贡，玉虹夹其背。拟作合江亭，景物无小大。
题信丰县城门六首·朝天
作者：罗椅
朝代：宋
体裁：古风

驾言出北门，长桥拱门外。双溪东西来，到此而始汇。人言似章贡，玉虹夹其背。拟作合江亭，景物无小大。
题信丰县城门六首·民信
作者：罗椅
朝代：宋

南山天马来，南城下盘踞。
前撞古寺钟，后捶谯楼鼓。
我来俯崔巍，山灵相呼舞。
年丰慢物熙，细听阊阎语。
题信丰县城门六首·民信
作者：罗椅
朝代：宋

南山天马来，南城下盘踞。
前撞古寺钟，后雕谯楼鼓。
我来俯崔巍，山灵相呼舞。
年丰民物熙，细听闾阎语。
题信丰县城门六首·清平
作者：罗椅
朝代：宋

行行西复西，稍喜市声静。征夫指前路，望望梅花岭。淡烟鸡犬村，落日牛羊径。忽见荷锄人，唤起归田兴。
题信丰县城门六首·清平
作者：罗椅
朝代：宋

行行西復西，稍喜市声静。
征夫指前路，望望梅花岭。
淡烟鸡犬村，落日牛羊径。
忽见荷锄人，唤起归田兴。
题信丰县城门六首·禾丰
作者：罗椅
朝代：宋
体裁：古风

城西路平夷，五更近水南。旭日明高冈，瑞烟锁丛杉。时和岁丰稔，归人多醉酣。仙台玉箫声，对景思鸾骖。
题信丰县览秀亭
作者：罗椅
朝代：宋

燕贺初成百尺台，一新粉堞更周回。水流东北交虹去，山自西南拥翠来。瓦缝参差千户密，市城翕聚六门开。宾俦眺望从今始，佳气随风入酒杯。
题信丰县览秀亭
作者：罗椅
朝代：宋

燕贺初成百尺台，一新粉堞更周迴。
水流东北交虹去，山自西南拥翠来。
瓦缝参差千户密，市城翕聚六门开。
宾俦眺望从今始，佳气随风入酒杯。
题向伯侨吴松雪霁图三首
作者：罗椅
朝代：宋

暖来日晒冰滑，恨极天寒竹修。云开梵铎相诉，水活渔船自流。天上清流云片，人间名胜吴松。两贤相厄已甚，赖有斜阳半峰。天随漫解理艇，不惯霜后霜前。幸自竹篙閒著，抛来借与邻船。
题向伯侨吴松雪霁图三首·其三
作者：罗椅
朝代：宋

天随漫解理艇，不惯霜后霜前。
幸自竹篙閒着，抛来借与邻船。
题向伯侨吴松雪霁图三首·其二
作者：罗椅
朝代：宋

天上清流云片，人间名胜吴松。
两贤相厄已甚，頼有斜阳半峯。
题和伯侨吴松雪霁图三首
作者：罗椅
朝代：宋

天上清流云片，人间名胜吴松。两贤相厄已甚，赖有斜阳半峰。
题和伯侨吴松雪霁图三首
作者：罗椅
朝代：宋

天随漫解理艇，不惯霜后霜前。幸自竹篙閒著，抛来借与邻船。
题和伯侨吴松雪霁图三首
作者：罗椅
朝代：宋
体裁：六言诗

暖来日晒冰滑，恨极天寒竹修。云开梵铎相诉，水活渔船自流。
题圆觉寺小轩
作者：罗椅
朝代：宋
体裁：七言律诗

禅子安排定不痴，数拳石映半泓池。岩如大厦元生就，水似人心未动时。二月春深梅不觉，五更风起桧先知。青林野寺西湖路，直得先生一首诗。
题圆觉寺小轩
作者：罗椅
朝代：宋

禅子安排定了痴，数拳石映半泓池。
岩如大厦元生就，水似人心未动时。
二月春深梅不觉，五更风起桧先知。
青要野寺西湖路，直得先生一首诗。
题方武城诗卷
作者：罗椅
朝代：宋
体裁：五言律诗

斯人怀妙质，事事合唐贤。命短于长吉，吟情似阆仙。寒鸦政鸣噪，独鹤已蹁跹。落日山亭下，沈思一怆然。
题方武城诗卷
作者：罗椅
朝代：宋

斯人怀妙质，事事合唐贤。
命短於长吉，吟情似阆仙。
寒鸦政鸣噪，独鹤已蹁跹。
落日山亭下，沈思一怆然。
句
作者：罗椿
朝代：宋

露湿看花脚，莺啼欲晓山。春消千嶂雪，清逼五湖秋。
句·其一
作者：罗椿
朝代：宋

露湿看花脚，莺啼欲晓山。
句·其一
作者：罗椿
朝代：宋

露湿看花脚，鶑啼欲晓山。
寄杨诚斋
作者：罗椿
朝代：宋

不愁风月只忧时，发为君王寸寸丝。司马要为元祐起，西枢政坐寿皇知。苦辞君命惊凡子，清对梅花更与谁。梦绕师门三稽首，起敲冰砚诉相思。
寄杨诚斋
作者：罗椿
朝代：宋

不愁风月只忧时，髮为君王寸寸丝。
司马要为元佑起，西枢政坐寿皇知。
苦辞君命惊凡子，清对梅花更与谁。
梦绕师门三稽首，起敲冰砚诉相思。
送永丰汪令
作者：罗椿
朝代：宋
体裁：五言律诗

锦缆梅花浦，江南作县归。新来荐鹗牍，惊动衮龙衣。岁晚情难别，心亲事却违。恐君天上去，扶病出烟霏。
酹江月·念奴娇·郎星锦帐
作者：罗椿
朝代：宋
体裁：词

郎星锦帐，忽翩然归访，南溪孤鹜。前日登高谁信道，寿酒重浮茱萸。风露杯寒，芙蓉帐冷，笑受长生箓。广寒宫殿，桂华应已新续。不用翠倚红围，舞裙歌袖，共理称觞曲。只把文章千古事，留伴平生幽独。但使明年，鬓青长在，萱草春风绿。诸郎如许，转头百事都足。
题梅山云悦楼
作者：罗永之
朝代：宋

曾读杨诗识懒云，只今云悦即云孙。
龙无怒色常归匣，鹤有懽颜独守门。
春态乐寻吟客伴，心闲喜共野人言。
要知出岫晴方好，楼外蒙蒙烟雨昏。
题梅山云悦楼
作者：罗永之
朝代：宋

曾读杨诗识懒云，只今云悦即云孙。龙无怒色常归匣，鹤有欢颜独守门。春态乐寻吟客伴，心闲喜共野人言。要知出岫晴方好，楼外濛濛烟雨昏。
谒苏仙祠
作者：罗汝楫
朝代：宋

绛节回白马，青书收赤龙。仙人在何计，烟霞锁晴峰。荒祠冠其岭，千古凛灵踪。粉堵尘网悬，石凹苔钱重。我来款遗像，再拜虔且恭。檀烟泄云白，茗粥浮新浓。世事非所期，真游誓相从。云轺几时来，微风韵寒松。
谒苏仙祠
作者：罗汝楫
朝代：宋

绛节回白马，青书收赤龙。
仙人在何计，烟霞锁晴峰。
荒祠冠其岭，千古凛灵踪。
粉堵尘网悬，石凹苔钱重。
我来款遗像，再拜虔且恭。
檀烟洩云白，茗粥浮新浓。
世事非所期，真游誓相从。
云轺几时来，微风韵寒松。
颂秋浦先生
作者：罗源民
朝代：宋
体裁：七言绝句

十里清溪流活水，连村绿稼有甘霖。罗村野叟千秋史，秋浦先生一片心。
喜雨望巴罗二山
作者：罗点
朝代：宋

叔元不冠椎两髽，萦青绾绿如堆鸦。䰐鬖远望毛发古，日日惟闻餐暮霞。吾家公远更清绝，带眼不穿衣不结。好风吹袂任飘飖，夜夜惟闻弄明月。餐霞弄月固不恶，不道农田布龟灼。令君盛服道民苦，偃然袒裼犹不怍。敬持此意款浮丘，浮丘乃与令同忧。急呼风马驾云车，二仙方觉裸裎羞。旋加冠巾更束带，一见浮丘望尘拜。便将凶岁变丰年，谈笑之间作霶霈。油云虽出南北峰，开端实自浮丘翁。浮丘诗家老仙伯，故知忧国愿年丰。邦人一饱谁所赐，父应诏子兄诏弟。若还此雨后五日，将见索汝枯鱼肆。
喜雨望巴罗二山
作者：罗点
朝代：宋

叔元不冠椎两髽，萦青绾绿如堆鸦。
䰐鬖远望毛髮古，日日惟闻餐暮霞。
吾家公远更清绝，带眼不穿衣不结。
好风吹袂任飘飖，夜夜惟闻弄明月。
餐霞弄月固不恶，不道农田布龟灼。
令君盛服道民苦，偃然袒裼犹不怍。
敬持此意款浮丘，浮丘乃与令同忧。
急呼风马驾云车，二仙方觉裸裎羞。
旋加冠巾更束带，一见浮丘望尘拜。
便将凶岁变丰年，谈笑之间作霶霈。
油云虽出南北峰，开端实自浮丘翁。
浮丘诗家老仙伯，故知忧国愿年丰。
邦人一饱谁所赐，父应诏子兄诏弟。
若还此雨后五日，将见索汝枯鱼肆。
喜雨望巴罗二山
作者：罗点
朝代：宋

叔元不冠椎两髽，萦青绾绿如堆鸦。
𱆅鬖远望毛发古，日日惟闻餐暮霞。
吾家公远更清绝，带眼不穿衣不结。
好风吹袂任飘摇，夜夜惟闻弄明月。
餐霞弄月固不恶，不道农田布龟灼。
令君盛服道民苦，偃然袒裼犹不怍。
敬持此意款浮丘，浮丘乃与令同忧。
急呼风马驾云车，二仙方觉裸裎羞。
旋加冠巾更束带，一见浮丘望尘拜。
便将凶岁变丰年，谈知之间作滂霈。
油云虽出南北峰，开端实自浮丘翁。
浮丘诗家老仙伯，故知忧国愿年丰。
邦人一饱谁所赐，父应诏子兄诏弟。
若还此雨后五日，将见索汝枯鱼肆。
褒禅山有于湖所题宝塔二字
作者：罗点
朝代：宋

古刹浮屠映碧山，状元题墨最为娴。游人倦憩尘心寂，云自青天水自闲。
褒禅山有于湖所题宝塔二字
作者：罗点
朝代：宋

古剎浮屠映碧山，状元题墨最为嫺。
游人倦憇尘心寂，云自青天水自闲。
龙岩寺
作者：罗点
朝代：宋
体裁：七言绝句

直上龙岩第一层，参回斗转夜纵横。试将拄杖敲岩石，唤觉蟠龙速起行。
小说开辟
作者：罗烨
朝代：宋

小说纷纷皆有之，须凭实学是根基。开天辟地通经史，博古明今历传奇。藏蕴满怀风与月，吐谈万卷曲和诗。辨论妖怪精灵话，分别神仙达士机。涉案鎗刀并铁骑，闺情云雨共偷期。世间多少无穷事，历历从头说细微。
小说开闢
作者：罗烨
朝代：宋

小说纷纷皆有之，须凭实学是根基。
开天闢地通经史，博古明今历传奇。
藏藴满怀风与月，吐谈万卷曲和诗。
辨论妖怪精灵话，分别神仙达士机。
涉案鎗刀并铁骑，闺情云雨共偷期。
世间多少无穷事，历历从头说细微。
小说引子·其一
作者：罗烨
朝代：宋
体裁：七言律诗

静坐闲窗对短檠，曾将往事广搜寻。也题流水高山句，也赋阳春白雪吟。世上是非难入耳，人间名利不关心。编成风月三千卷，散与知音论古今。
小说引子·其三
作者：罗烨
朝代：宋
体裁：七言绝句

破尽诗书泣鬼神，发扬义士显忠臣。试开戛玉敲金口，说与东西南北人。
小说引子·其三
作者：罗烨
朝代：宋

破尽诗书泣鬼神，发扬义士显忠臣。试开戛玉敲金口，说与东西南北人。春浓花艳佳人胆，月黑风寒壮士心。讲论只凭三寸舌，秤评天下浅和深。
小说引子·其二
作者：罗烨
朝代：宋

传自鸿荒判古初，羲农黄帝立规模。无为少昊更颛帝，相授高辛唐及虞。位禅夏商周列国，权归秦汉楚相诛。两京中乱生王莽，三国争雄魏蜀吴。西晋洛阳终四世，再兴建邺复其都。宋齐梁魏分南北，陈灭周亡隋易孤。唐世末年称五代，宋承周禅握乾符。子孙神圣膺天命，万载升平复版图。
小说引子·其二
作者：罗烨
朝代：宋

传自鸿荒判古初，羲农黄帝立规模。
无为少昊更颛帝，相授高辛唐及虞。
位禅夏商周列国，权归秦汉楚相诛。
两京中乱生王莽，三国争雄魏蜀吴。
西晋洛阳终四世，再兴建邺復其都。
宋齐梁魏分南北，陈灭周亡隋易孤。
唐世末年称五代，宋承周禅握干符。
子孙神圣膺天命，万载昇平復版图。
小说引子·其四
作者：罗烨
朝代：宋

春浓花艳佳人胆，月黑风寒壮士心。讲论只凭三寸舌，秤评天下浅和深。
小说引子·其四
作者：罗烨
朝代：宋

春浓花艷佳人胆，月黑风寒壮士心。
讲论只凭三寸舌，秤评天下浅和深。
题芗氏慈节卷
作者：罗珊
朝代：宋

子甫七龄夫蚤世，独将慈节铸心肝。
含晖寸草流光远，天矢孤闱正气寒。
苦味灯前余粉胆，清风尘外振衿鞶。
悠悠甲子知无恙，看到恩深紫诰鸾。
题芗氏慈节卷
作者：罗珊
朝代：宋

子甫七龄夫蚤世，独将慈节铸心肝。含晖寸草流光远，天矢孤闱正气寒。苦味灯前馀粉胆，清风尘外振衿鞶。悠悠甲子知无恙，看到恩深紫诰鸾。
句
作者：罗畸
朝代：宋

几疑银汉馀波溢，浪衮黄金砌畔泉。山围碧玉神仙岛，地涌黄金宰相沙。丹荔熟时堆锦绣，翠榕空里起龙蛇。
句·其一
作者：罗畸
朝代：宋

几疑银汉余波溢，浪衮黄金砌畔泉。
句·其一
作者：罗畸
朝代：宋

几疑银汉馀波溢，浪衮黄金砌畔泉。
句·其二
作者：罗畸
朝代：宋

山围碧玉神仙岛，地涌黄金宰相沙。
丹荔熟时堆锦绣，翠榕空裏起龙蛇。
句·其二
作者：罗畸
朝代：宋

山围碧玉神仙岛，地涌黄金宰相沙。丹荔熟时堆锦绣，翠榕空里起龙蛇。
登幼山
作者：罗畸
朝代：宋

殿角才馀一握天，我来神骨自飘然。影移隐隐烟霞里，身在亭亭日月边。脚底拥青寒树杪，面前凝翠乱峰颠。
登幼山
作者：罗畸
朝代：宋

殿角纔余一握天，我来神骨自飘然。
影移隠隠烟霞裏，身在亭亭日月边。
脚底拥青寒树杪，面前凝翠乱峰颠。
赋新繁周表权如诏亭
作者：罗登
朝代：宋
体裁：七言律诗

诗礼当年学此亭，先生题作义方名。岂知天诏加褒美，冥合君言被宠荣。银组郎曹新进秩，綵衣子舍贵专城。一门忠孝谁能继，官荫恩先及弟兄。
和翠蛟
作者：罗相
朝代：宋

深渊蟠屈久潜幽，化作狂澜石涧浮。
亭宇翚飞闲日月，风云蹭蹬老春秋。
天机尽放源难测，地轴阴收蹟莫搜。
多谢坡仙特拈出，当年得得动宸游。
和翠蛟
作者：罗相
朝代：宋

深渊蟠屈久潜幽，化作狂澜石涧浮。亭宇翚飞闲日月，风云蹭蹬老春秋。天机尽放源难测，地轴阴收迹莫搜。多谢坡仙特拈出，当年得得动宸游。
题洞霄
作者：罗相
朝代：宋
体裁：七言律诗

峰回路转九重关，一柱擎天锁翠烟。斧凿无痕开六洞，佩环如响萃群仙。岩前翔涌云根石，林下萦飞玉色泉。为爱丹霞留物外，经纶事业付他年。
题翠蛟
作者：罗相
朝代：宋
体裁：七言律诗

坡仙已跨老鲸去，夭矫一蛟留翠岑。头角要归沧海阔，鬐鳞聊舞小亭阴。停杯欲共冯夷语，倚杖不知岚气深。休用旌阳持剑起，怜渠终夜抱珠吟。
双秀亭
作者：罗知古
朝代：宋

亭下波光亭外山，高低融泄照人寒。最宜风月虚明夜，不著秋毫眼界宽。
双秀亭
作者：罗知古
朝代：宋

亭下波光亭外山，高低融洩照人寒。
最宜风月虚明夜，不着秋毫眼界宽。
句
作者：罗知古
朝代：宋

层层碧嶂来无尽，衮衮清江远莫追。
玉笥山邓仙
作者：罗知古
朝代：宋

骚人胸次几江山，更着危亭山水间。
群鹜齐飞残照落，双鳬自在白云闲。
平芜萦绕青罗带，远岫参差绿髻鬟。
此意何人共幽独，我来终日欲忘还。
玉笥山邓仙
作者：罗知古
朝代：宋

骚人胸次几江山，更著危亭山水间。群鹜齐飞残照落，双凫自在白云闲。平芜萦绕青罗带，远岫参差绿髻鬟。此意何人共幽独，我来终日欲忘还。
云岩次朱晦庵韵
作者：罗禧
朝代：宋

陟彼中和山，无人不感仰。
庭中檀麝盈，洞裏珍珠满。
两腋清风生，一腔春意爽。
焚香祝圣回，袖带炉烟暖。
云岩次朱晦庵韵
作者：罗禧
朝代：宋

陟彼中和山，无人不感仰。庭中檀麝盈，洞里珍珠满。两腋清风生，一腔春意爽。焚香祝圣回，袖带炉烟暖。
咏宗统
作者：罗禧
朝代：宋

豫章谱系派流长，积德贻谋百世昌。
子孝臣忠昭史册，人文士义着名邦。
根源有自支流盛，辞赋无穷翰墨香。
一阅此书一兴嘆，令人千古仰余光。
咏宗统
作者：罗禧
朝代：宋

豫章谱系派流长，积德贻谋百世昌。子孝臣忠昭史册，人文士义著名邦。根源有自支流盛，辞赋无穷翰墨香。一阅此书一兴叹，令人千古仰馀光。
咏雪岩
作者：罗禧
朝代：宋

山回百折路难跻，远望楼台烟树迷。满地白云封洞口，一轮红日照天梯。龟蛇伏气时难老，鸾鹤归来夜倦飞。万壑千岩游不尽，且将词句壁头题。
咏雪岩
作者：罗禧
朝代：宋

山迴百折路难跻，远望楼台烟树迷。
满地白云封洞口，一轮红日照天梯。
龟蛇伏气时难老，鸾鹤归来夜倦飞。
万壑千岩游不尽，且将词句壁头题。
龙云寺
作者：罗竦
朝代：宋

倥偬无因怀抱舒，桥边纡路款幽居。
佛龛香火高峰顶，仙洞林坳小雨余。
拭目已观春草句，澄心还味内叶书。
好风恰似知人意，吹散浮云现太虚。
龙云寺
作者：罗竦
朝代：宋

倥偬无因怀抱舒，桥边纡路款幽居。佛龛香火高峰顶，仙洞林坳小雨馀。拭目已观春草句，澄心还味内叶书。好风恰似知人意，吹散浮云现太虚。
题汪水云诗卷
作者：罗绮
朝代：宋

南越长淮北眺燕，三书上彻九重天。
毡寒馿重幽州雪，剑晓龙吟易水烟。
齐好无移竽尚在，秦酬有爽璧终全。
知音向近西湖上，却不当初早理絃。
题汪水云诗卷
作者：罗绮
朝代：宋

南越长淮北眺燕，三书上彻九重天。毡寒驴重幽州雪，剑晓龙吟易水烟。齐好无移竽尚在，秦酬有爽璧终全。知音向近西湖上，却不当初早理弦。
送胡季昭谪象州
作者：罗耕
朝代：宋

赤心端欲赞皇图，鼓瑟那知却好竽。崇论已闻惊仗马，摅忠宁复忌城狐。当为天下奇男子，肯学人间小丈夫。更问澹庵老居士，儋州还似象州无。
送胡季昭谪象州
作者：罗耕
朝代：宋

赤心端欲赞皇图，鼓瑟那知却好竽。
崇论已闻惊仗马，摅忠宁復忌城狐。
当为天下奇男子，肯学人间小丈夫。
更问澹庵老居士，儋州还似象州无。
句
作者：罗舜举
朝代：宋

腊酒催诗处，春幡剪綵时。
送曾云巢被召
作者：罗茂良
朝代：宋

泰华山人上赤墀，上嗟安在见何迟。老于尚父投竿日，少似辕生对策时。怨鹤惊猿辞旧隐，鞭鸾笞凤总新知。早陈经国平边策，归领云巢旧住持。
送曾云巢被召
作者：罗茂良
朝代：宋

泰华山人上赤墀，上嗟安在见何迟。
老于尚父投竿日，少似辕生对策时。
怨鹤惊猿辞旧隠，鞭鸾笞凤总新知。
早陈经国平边策，归领云巢旧住持。
送曾云巢被召
作者：罗茂良
朝代：宋

泰华山人上赤墀，上嗟安在见何迟。
老於尚父投竿日，少似辕生对策时。
怨鹤惊猿辞旧隐，鞭鸾笞凤总新知。
早陈经国平边策，归领云巢旧住持。
送胡季昭二首
作者：罗茂良
朝代：宋

好读床头易一编，盈虚消息总天然。峥嵘齿颊皆冰雪，肯怕炎方有瘴烟。频寄书回洗我愁，莫言无雁到南州。长相思外加餐饭，计取承君旧话头。
送胡季昭二首
作者：罗茂良
朝代：宋

好读床头易一编，盈虚消息总天然。
峥嵘齿颊皆冰雪，肯怕炎言有瘴烟。
送胡季昭二首·其一
作者：罗茂良
朝代：宋
体裁：七言绝句

好读床头易一编，盈虚消息总天然。峥嵘齿颊皆冰雪，肯怕炎方有瘴烟。
送胡季昭二首·其二
作者：罗茂良
朝代：宋
体裁：七言绝句

频寄书回洗我愁，莫言无雁到南州。长相思外加餐饭，计取承君旧话头。
咏陶
作者：罗荣祖
朝代：宋

解体脱世纷，结志怀往义。
织纬足充粮，种秫常供醉。
素琴寄长谣，孤衿抗高视。
国爵屏如羶，家贫甘若嗜。
径荒早归来，园涉成佳致。
依俗岂尚同，诡时非立异。
遥遥五柳风，千载犹相喟。
咏陶
作者：罗荣祖
朝代：宋

解体脱世纷，结志怀往义。织纬足充粮，种秫常供醉。素琴寄长谣，孤衿抗高视。国爵屏如膻，家贫甘若嗜。径荒早归来，园涉成佳致。依俗岂尚同，诡时非立异。遥遥五柳风，千载犹相喟。
登齐云和祖天锡公韵
作者：罗荣祖
朝代：宋

名山今日始攀跻，峭壁巉崖路欲迷。
荆棘拨开登月窟，脚根稳着步天梯。
恍疑身在半空去，忽见鸟从平地飞。
胜景可人观不徧，挥毫石上且留题。
登齐云和祖天锡公韵
作者：罗荣祖
朝代：宋

名山今日始攀跻，峭壁巉崖路欲迷。荆棘拨开登月窟，脚根稳著步天梯。恍疑身在半空去，忽见鸟从平地飞。胜景可人观不遍，挥毫石上且留题。
答招隐
作者：罗荣祖
朝代：宋

荡荡唐尧德，乃有箕山臣。巍巍周武功，不乏采薇人。四皓自耽洛，两龚岂避新。并介实天性，离奇非世珍。君虽羞独割，余敢辱均茵。东皋足舒啸，南亩可充囷。弗罫圣人网，常期鸥鸟亲。
答招隠
作者：罗荣祖
朝代：宋

荡荡唐尧德，乃有箕山臣。
巍巍周武功，不乏采薇人。
四皓自躭洛，两龚岂避新。
并介实天性，离奇非世珍。
君虽羞独割，余敢辱均茵。
东皋足舒啸，南亩可充囷。
弗罫圣人网，常期鸥鸟亲。
读祖宗伯公临难遗弟诗有感
作者：罗荣祖
朝代：宋

豫章风节振荆湘，匪为殷亡为晋亡。执手痛罹鸣鹡难，焚裘梦断树萱乡。三诗聊寄忠臣愤，九死宁回国士肠。一展遗编一兴慨，令人千载挹辉光。
读祖宗伯公临难遗弟诗有感
作者：罗荣祖
朝代：宋

豫章风节振荆湘，匪为殷亡为晋亡。
执手痛罹鸣鹡难，焚裘梦断树藼乡。
三诗聊寄忠臣愤，九死宁迴国士肠。
一展遗编一兴慨，令人千载挹辉光。
题灵岩
作者：罗荣祖
朝代：宋

巨鰲戴山凌空起，横绝碧云千万里。
岚风飞凈明彩霞，四宇八纮皆望裏。
雾障高悬五老峰，朵朵尖削成芙蓉。
天柱南边五丁立，香炉凿出盘蛟龙。
仙家七子烧丹处，瑶草琼花间琪树。
洞门深锁苔自封，黄鹤飞来復飞去。
题灵岩
作者：罗荣祖
朝代：宋

巨鳌戴山凌空起，横绝碧云千万里。岚风飞净明彩霞，四宇八纮皆望里。雾障高悬五老峰，朵朵尖削成芙蓉。天柱南边五丁立，香炉凿出盘蛟龙。仙家七子烧丹处，瑶草琼花间琪树。洞门深锁苔自封，黄鹤飞来复飞去。
和祖无择九日登袁州宜春台
作者：罗诱
朝代：宋

九日经年一再来，不妨吏隐遣怀开。时丰讼少欣多暇，秋晚花黄尽任催。幸遇登高贤燕乐，喜容落帽客追陪。预愁诏入三公去，芹泮谁思乐育才。
和祖无择九日登袁州宜春台
作者：罗诱
朝代：宋

九日经年一再来，不妨吏隠遣怀开。
时丰讼少欣多暇，秋晚花黄尽任催。
幸遇登高贤燕乐，喜容落帽客追陪。
预愁诏入三公去，芹泮谁思乐育才。
句
作者：罗适
朝代：宋

具州阴德即仙资。
寄题池亭兼赠吕道正二首
作者：罗适
朝代：宋

太一仙人天上来，口传丹诀养真胎。赤城道士谁堪论，白发先生或姓回。窗外方塘几亩莲，花开料亦似常年。先生菡萏香中坐，应有人呼作水仙。
寄题池亭兼赠吕道正二首·其一
作者：罗适
朝代：宋

太一仙人天上来，口传丹诀养真胎。赤城道士谁堪论，白发先生或姓回。
寄题池亭兼赠吕道正二首·其一
作者：罗适
朝代：宋

太一仙人天上来，口传丹诀养真胎。
赤城道士谁堪论，白髮先生或姓回。
寄题池亭兼赠吕道正二首·其二
作者：罗适
朝代：宋
体裁：七言绝句

窗外方塘几亩莲，花开料亦似常年。先生菡萏香中坐，应有人呼作水仙。
崇教寺筠轩
作者：罗适
朝代：宋
体裁：五言律诗

夜忆清轩上，都忘居会稽。秋声先在竹，月色最宜溪。银汉檐前直，玉绳天外低。何人倚栏槛，为听下庄鸡。
巢父亭
作者：罗适
朝代：宋
体裁：古风

泊然巢一枝，常静不待息。天地存遗井，聊以见清德。窥者在尔心，凿者在尔力。何为病夏畦，俯仰无惭色。
忆梁王寺过远桥寄昉师
作者：罗适
朝代：宋
体裁：七言律诗

长忆溪桥避暑时，天风六月袭人肌。水随地脉来无尽，云过山头去不知。拂面稚松应偃盖，当年游子已庞眉。凭师莫动溪边石，留待东归题好诗。
慈母石
作者：罗适
朝代：宋

叠石江头峻如壁，舟人指云慈母石。慈母名兮不可闻，巉岩坑压秋江碧。我闻慈母石，启我父母思。人有父母谁不思，我思父母偏伤悲。忆昔生我童稚时，家贫日逐图生资。父母衣我宁自寒，父母食我宁自饥。拾薪为我代灯烛，鬻衣为我买诗书。朝夕劝我苦勤读，戒我弗作庸常儿。嗟哉我生命多疾，父母提携延岁日。忽朝卧病一呻吟，父母咿哑面如漆。有时为我祝神祇，愿我早著蓝袍归。此时我心常感发，愿如夫子言无违。嗟哉我生命多蹇，少年不第第已晚。况兼父母未死时，食不饱兮衣不暖。今朝身为一命仕，薄俸聊堪奉甘旨。双亲已逝掩荒丘，薄俸翻将饱妻子。有时举箸食新鲜，默默不知双泪涟。拭泪空将酒杯奠，酒杯不到阴容前。慈母石，世稀有，汝在江头天地久。我思父母不得食，此恨当同汝不朽。呜呼罔极恩难报，于今赖有移忠孝。行当竭力事明君，庶可扬名酬二亲。
慈母石
作者：罗适
朝代：宋

迭石江头峻如壁，舟人指云慈母石。
慈母名兮不可闻，巉岩坑压秋江碧。
我闻慈母石，启我父母思。
人有父母谁不思，我思父母偏伤悲。
忆昔生我童稚时，家贫日逐图生资。
父母衣我宁自寒，父母食我宁自饥。
拾薪为我代灯烛，鬻衣为我买诗书。
朝夕劝我苦勤读，戒我弗作庸常儿。
嗟哉我生命多疾，父母提携延岁日。
忽朝卧病一呻吟，父母咿哑面如漆。
有时为我祝神祇，愿我早着蓝袍归。
此时我心常感发，愿如夫子言无违。
嗟哉我生命多蹇，少年不第第已晚。
况兼父母未死时，食不饱兮衣不暖。
今朝身为一命仕，薄俸聊堪奉甘旨。
双亲已逝掩荒丘，薄俸翻将饱妻子。
有时举筯食新鲜，默默不知双泪涟。
拭泪空将酒杯奠，酒杯不到阴容前。
慈母石，世稀有，汝在江头天地久。
我思父母不得食，此恨当同汝不朽。
呜呼罔极恩难报，于今頼有移忠孝。
行当竭力事明君，庶可扬名酬二亲。
游天台桐柏观二首
作者：罗适
朝代：宋

欲访琳宫入翠微，满山烟雨正梅时。神仙事秘人难问，造化功深世莫知。海近应通三岛信，年多空见八分碑。身中龙虎吞天地，谁肯留心继鍊师。金庭福地竟如何，当日山前异事多。子晋高风传世表，仙翁遗迹在岩阿。三清路远须由学，九转功成岂怕魔。我有玉符真诀在，黄衣谁肯远相过。
游天台桐柏观二首·其一
作者：罗适
朝代：宋

欲访琳宫入翠微，满山烟雨正梅时。
神仙事秘人难问，造化功深世莫知。
海近应通三岛信，年多空见八分碑。
身中龙虎吞天地，谁肯留心继炼师。
游天台桐柏观二首·其一
作者：罗适
朝代：宋

欲访琳宫入翠微，满山烟雨正梅时。神仙事秘人难问，造化功深世莫知。海近应通三岛信，年多空见八分碑。身中龙虎吞天地，谁肯留心继鍊师。
游天台桐柏观二首·其二
作者：罗适
朝代：宋
体裁：七言律诗

金庭福地竟如何，当日山前异事多。子晋高风传世表，仙翁遗迹在岩阿。三清路远须由学，九转功成岂怕魔。我有玉符真诀在，黄衣谁肯远相过。
游碧照庵
作者：罗适
朝代：宋

长松青似染，高杉翠欲滴。
余阴入轩来，满座瑠璃色。
达人无六尘，静见照中碧。
庵内一炉香，万缘自然息。
游碧照庵
作者：罗适
朝代：宋

长松青似染，高杉翠欲滴。馀阴入轩来，满座琉璃色。达人无六尘，静见照中碧。庵内一炉香，万缘自然息。
石桥
作者：罗适
朝代：宋
体裁：七言绝句

传得栴檀相甚奇，绀容光彻照须弥。桥头尊者来瞻礼，应忆灵山听法时。
石梁
作者：罗适
朝代：宋

飞瀑断岩路，天然石似梁。
始知融结日，便作圣贤乡。
水静鱼龙乐，山灵草木香。
茶花本余事，留迹示诸方。
石梁
作者：罗适
朝代：宋

飞瀑断岩路，天然石似梁。始知融结日，便作圣贤乡。水静鱼龙乐，山灵草木香。茶花本馀事，留迹示诸方。
试笔
作者：罗适
朝代：宋

金门秃笔积如山，黄阁磨煤夜不乾。试借荐贤书稿看，应无一字及孤寒。
试笔
作者：罗适
朝代：宋

金门秃笔积如山，黄阁磨煤夜不干。
试借荐贤书稿看，应无一字及孤寒。
送致政太师文潞公
作者：罗适
朝代：宋
体裁：七言律诗

曾将故老较量看，五福如公信是难。潞国封来多有岁，太师以上更无官。应留妙算安神器，必得人才荐将坛。他日宋家青史上，始终臣节雪霜寒。
题万年妙莲阁
作者：罗适
朝代：宋

华顶西边天姥东，妙莲开阁对羣峰。
清含银汉三千界，香透金庭第八重。
画栋有声啼海燕，澄波无影睡天龙。
夜深讲罢何人见，云在青天月在松。
题万年妙莲阁
作者：罗适
朝代：宋

华顶西边天姥东，妙莲开阁对群峰。清含银汉三千界，香透金庭第八重。画栋有声啼海燕，澄波无影睡天龙。夜深讲罢何人见，云在青天月在松。
题天台茅桥
作者：罗适
朝代：宋
体裁：七言绝句

京城湿墨遗相知，心绕天台四散飞。记得小田桥上月，五更河露湿人衣。
题天柱山
作者：罗适
朝代：宋

孤峰插太清，天柱此垂名。造化功成后，乾坤赖不倾。夜星千栱小，秋汉一梁横。欲问登临处，重梯四面生。
题天柱山
作者：罗适
朝代：宋

孤峰插太清，天柱此垂名。
造化功成后，干坤頼不倾。
夜星千栱小，秋汉一梁横。
欲问登临处，重梯四面生。
题慈云院
作者：罗适
朝代：宋

七十有余岁，不曾游此山。
因寻白云路，深入翠微间。
晓涧烟霞合，春岩草木斑。
谁灰心地火，占取一生閒。
题慈云院
作者：罗适
朝代：宋

七十有馀岁，不曾游此山。因寻白云路，深入翠微间。晓涧烟霞合，春岩草木斑。谁灰心地火，占取一生閒。
题潘几道杲亭
作者：罗适
朝代：宋
体裁：五言律诗

行尽城西路，为君登杲亭。无云生碧落，看日出沧溟。逐影成何事，负暄全我形。交情长在目，隔岸数峰青。
题瑞相院
作者：罗适
朝代：宋
体裁：五言绝句

招提临古道，窣堵压孤山。十里梅花树，都来一望间。
投郭主簿
作者：罗道成
朝代：宋

白骡代步若奔云，闲人所至留诗迹。
欲知名姓同源流，请看郴阳山下石。
投郭主簿
作者：罗道成
朝代：宋

白骡代步若奔云，闲人所至留诗迹。欲知名姓问源流，请看郴阳山下石。
游岳
作者：罗道成
朝代：宋

因思灵秀偶来游，碧玉寒堆万叠秋。直上太山高处望，根盘连接十馀州。
游岳
作者：罗道成
朝代：宋

因思灵秀偶来游，碧玉寒堆万迭秋。
直上太山高处望，根盘连接十余州。
自和
作者：罗道成
朝代：宋
体裁：七言绝句

水云踪迹自閒游，夏谷阴寒冷胜秋。猿鸟性情犹恋旧，翻身却去海边州。
题吴氏四贤堂 其三 曾
作者：罗鉴
朝代：宋

中兴洪韩吕，文章之钜工。密年遍参请，一镞直箭锋。锦帐与画戟，稽古似不蒙。遗像今伟然，吾敬吏部公。
题吴氏四贤堂 其二 澥
作者：罗鉴
朝代：宋

经济学有用，宁与佔毕同。集英晨唱第，夕对蓬莱宫。儒林急渊源，不遣朔庭空。遗像今伟然，吾敬国子公。
题吴氏四贤堂·沆
作者：罗鉴
朝代：宋

河汾续经罢，洙泗还清风。深衣大带垂，身退道则丰。一编通言在，万古无盲聋。遗像今伟然，吾敬环溪公。经济学有用，宁与佔毕同。集英晨唱第，夕对蓬莱宫。儒林急渊源，不遣朔庭空。遗像今伟然，吾敬国子公。中兴洪韩吕，文章之钜工。密年遍参请，一镞直箭锋。锦帐与画戟，稽古似不蒙。遗像今伟然，吾敬吏部公。敬斋一则话，传自南轩翁。于湖金玉之，诸老归下风。不使掌帝制，嗟哉吾道穷。遗像今伟然，吾敬司封公。
题吴氏四贤堂·其一
作者：罗鑑
朝代：宋
体裁：古风

河汾续经罢，洙泗还清风。深衣大带垂，身退道则丰。一编通言在，万古无盲聋。遗像今伟然，吾敬环溪公。
题吴氏四贤堂·其三
作者：罗鑑
朝代：宋

中兴洪韩吕，文章之鉅工。
密年徧参请，一镞直箭锋。
锦帐与画戟，稽古似不蒙。
遗像今伟然，吾敬吏部公。
题吴氏四贤堂·其二
作者：罗鑑
朝代：宋

经济学有用，宁与占毕同。
集英晨唱第，夕对蓬莱宫。
儒林急渊源，不遣朔庭空。
遗像今伟然，吾敬国子公。
题吴氏四贤堂·其四
作者：罗鑑
朝代：宋
体裁：古风

敬斋一则话，传自南轩翁。于湖金玉之，诸老归下风。不使掌帝制，嗟哉吾道穷。遗像今伟然，吾敬司封公。
挽赵秋晓
作者：罗附凤
朝代：宋

发轫功名发未华，转头世事已堪嗟。晚栽栗里归田菊，早看长安得意花。空忆去鸿留爪迹，祇今旧燕傍谁家。重寻陈迹真如梦，疏柳残烟噪暮鸦。
挽赵秋晓
作者：罗附凤
朝代：宋

发轫功名髪未华，转头世事已堪嗟。
晚栽栗里归田菊，早看长安得意花。
空忆去鸿留爪迹，祇今旧燕傍谁家。
重寻陈迹真如梦，疏柳残烟噪暮鸦。
兰亭序墨本
作者：罗颂
朝代：宋

文皇嗜好非声色，偶爱兰亭亦其癖。河南犹恐后来闻，竟使昭陵隐真迹。世閒能悟知几人，墨本珍传意愈勤。有似春云隐明月，光影还到千江分。法曹得此深恨晚，有客携从大梁远。多言南渡罕曾见，大胜薛家蝉翼本。嗟我学书从少年，较计点画分媸妍。老拈撅笔万事懒，忽见锦轴心凄然。真行姿媚公所取，篆隶何妨更兼有。退之但作石鼓歌，谈笑讥诃换鹅手。
兰亭序墨本
作者：罗颂
朝代：宋

文皇嗜好非声色，偶爱兰亭亦其癖。
河南犹恐后来闻，竟使昭陵隠真蹟。
世閒能悟知几人，墨本珍传意愈勤。
有似春云隠明月，光影还到千江分。
法曹得此深恨晚，有客携从大梁远。
多言南渡罕曾见，大胜薛家蝉翼本。
嗟我学书从少年，较计点画分媸妍。
老拈撅笔万事懒，忽见锦轴心凄然。
真行姿媚公所取，篆隶何妨更兼有。
退之但作石鼓歌，谈笑讥诃换鹅手。
句
作者：罗颖
朝代：宋

嫚侮羣豪夸大度，可怜容得辟阳侯。
快阁
作者：罗𡸅
朝代：宋

一阁巍巍映此心，水余迭迭翠峰横。
凭栏四顾无纤翳，只有渔歌向晚声。
秀溪
作者：罗𡸅
朝代：宋

秀溪充塞重堪嗟，谁与通流且种花。
东里先生连古意，欲分余润散儒家。
蟠龙山
作者：罗𡸅
朝代：宋

蟠龙山名何所因，为言山作蟠龙形。
欲寻地志质诸古，适遇野老传于今。
伟哉造化巧经始，斵以斧凿初无痕。
四傍坦夷渺原隰，一径窈窕森松筠。
回旋屈曲隐头角，蓊鬰葱翠含精神。
若蹲若踞玩清隐，不起不蛰司芳辰。
遥空水面素澄澈，萦若珠颗尤鲜明。
政当颔下不易夺，况復鳞逆谁敢撄。
我疑此龙蟠亦久，一日得志当求伸。
轰雷掣电掀碧汉，骧首曳尾凌青云。
会从古穴起灵霓，用作霖雨苏苍生。
岂惟厚泽沛寰宇，兼有余润清边尘。
乃知神物终变化，肯容玩肆甘沉沦。
嗟予避寇偶居此，坐见牙璋争起兵。
张皇旗帜亘长道，考击钟鼓辞严城。
共期元恶心胆破，不待迎敌神魂惊。
何知鼠辈怙同恶，相与蚕食徒经旬。
倾囊竭箧极侈欲，戢戈橐矢寻归程。
遂令强贼愈猖獗，绝流肆毒屈生灵。
未闻改辙事更举，但得饮气潜悲辛。
龙乎龙乎速奔逸，吾将与尔俱飞腾。
直上天池最幽处，嘘风吸浪陪鵾鹏。
挽胡季昭用王盧溪韻·其一
作者：羅䦔
朝代：宋

虎豹摩牙闖九關，人心節義不踰閑。
監門鄭俠能無懼，折檻朱雲若是班。
頼有名留千古重，不容身在衆邪間。
忠臣義士骨不朽，白日青天敕許還。
挽胡季昭用王盧溪韻·其二
作者：羅䦔
朝代：宋

百世期令固本支，一身寧復許安危。
前瞻象郡賢方去，後有鶴山人效奇。
地接宜陽山谷笑，舟回湘水屈原知。
櫝中龜玉而輕毀，祿位何妨善保持。
挽知容州朝請陶公·其一
作者：羅一鶚
朝代：宋

月旦爭推重，邦人得範模。
官資雖刺史，氣味一寒儒。
簡淡根真性，清廉律薄夫。
不知書卓行，曾入史編無。
挽知容州朝請陶公·其三
作者：羅一鶚
朝代：宋

昔曾親誨色，霜凜更春溫。
貌古心猶古，年尊德亦尊。
頓驚生死隔，奈有典型存。
愁絕飛丹旐，憑誰爲返魂。
挽知容州朝請陶公·其二
作者：羅一鶚
朝代：宋

世亦多真士，當於晚節看。
急流能勇退，袖手但旁觀。
凡卉隨春盡，孤標耐歲寒。
始終全所守，此事古來難。
挽故知容州朝請陶公五首·其一
作者：羅一龍
朝代：宋

古貌如公更古心，宦情終淺道情深。
區區飽煖何曾計，一字廉稱值萬金。
挽故知容州朝請陶公五首·其三
作者：羅一龍
朝代：宋

盡說休官靖節賢，幾人真箇隠林泉。
如今却有雲仍在，牢在平塘十五年。
挽故知容州朝請陶公五首·其二
作者：羅一龍
朝代：宋

幕府當年譽四馳，諸公每恨識之遲。
長材若肯爲時用，世上何官不可爲。
挽故知容州朝請陶公五首·其五
作者：羅一龍
朝代：宋

平生心事辱相知，矻矻逢人說項斯。
可恨襄陽失龐老，朔風吹淚送靈轜。
挽故知容州朝請陶公五首·其四
作者：羅一龍
朝代：宋

剖竹公符墨未乾，先生雅意只青山。
瀟然紙帳梅花夢，不到清香畫戟間。
句
作者：羅丙
朝代：宋

老媼獨遺落，全家都挈携。
句
作者：羅之紀
朝代：宋

吾道非耶真可恥，此君豈是折腰人。
資國院
作者：羅之紀
朝代：宋

倦逢磐石手摩挲，橫壓烏藤漫嘯歌。
烟崦坡陀青玉案，寺山縹緲白雲窩。
紙窗竹屋小盤礴，林影溪光相盪磨。
試共老僧參此意，一聲喚醒讀書魔。
失題
作者：羅仲舒
朝代：宋

世情落落疏，林樹森森密。
乘興一登臨，峭然風景別。
飛雲去不停，狂澗流無歇。
巢許是何人，萬古稱豪傑。
與張樞密
作者：羅仲舒
朝代：宋

孤憤全憑尺素書，一官牢落竟何如。
兵威似火難言熄，世事猶棋祇報輸。
魚棄青蒲歸淺渚，鳥忘白粒墮枯株。
杞人縱有憂天志，忍見鴟夷賜子胥。
蘆江八詠·前野耕雲
作者：羅仲舒
朝代：宋

春雨鳴布穀，土膏三月足。
舉趾事深耕，竟畝水雲綠。
蘆江八詠·後江釣月
作者：羅仲舒
朝代：宋

先將補衮線，綰作釣鼇絲。
投向蒼江月，經綸小試之。
蘆江八詠·東橋柳色
作者：羅仲舒
朝代：宋

河橋數株柳，偏受東風多。
柔條慎勿折，生意全天和。
蘆江八詠·祠堂議禮
作者：羅仲舒
朝代：宋

春秋思報本，忠孝原有祠。
儀物修孔時，擊鼓吹豳詩。
蘆江八詠·竹林梵鐘
作者：羅仲舒
朝代：宋

晨昏禮法供，擊鼓齊七衆。
堪笑木蘭僧，飯了空聲送。
蘆江八詠·義塾書燈
作者：羅仲舒
朝代：宋

夜深展書讀，伊吾聲比屋。
掩映杖頭光，穿破西園竹。
蘆江八詠·蘆山樵唱
作者：羅仲舒
朝代：宋

秋山草木落，樵夫日相尋。
幽歌出空谷，金石有餘音。
蘆江八詠·西浦潮痕
作者：羅仲舒
朝代：宋

潮漲復潮退，盈縮痕常存。
渡口孤舟橫，濟川應有人。
句
作者：羅克開
朝代：宋

撫摩二字圭三復，公直一心衡不欺。
震山巖
作者：羅克開
朝代：宋

身倚層巖興莫窮，若爲鬰鬰在樊籠。
故人話別傷心裏，尊酒論文醉眼中。
萬井疊鱗烟靄暝，一江如練水雲同。
衛公慷慨風流在，却愧新詩力未工。
七絕句·其一
作者：羅公升
朝代：宋

吟昔從軍瘦，生涯出仕空。
山中破茅屋，日日是秋風。
七絕句·其七
作者：羅公升
朝代：宋

本是山林物，中間一念差。
稻粱今懶種，况乃種桃花。
七絕句·其三
作者：羅公升
朝代：宋

賈生空痛哭，漢吏孰分憂。
謾倚天爲命，天命不自由。
七絕句·其二
作者：羅公升
朝代：宋

天豈私貧我，看書每自疑。
寸心即知己，不用世人知。
七絕句·其五
作者：羅公升
朝代：宋

水旱關何事，兵凶孰汝憐。
但尋師辟穀，莫誤客求田。
七絕句·其六
作者：羅公升
朝代：宋

橐重馿鳴苦，村空鬼哭悲。
黄華存大體，不肯問狐狸。
七絕句·其四
作者：羅公升
朝代：宋

群盜田夫耳，兵疲萬骨枯。
千年干羽事，只道聖人迂。
世故
作者：羅公升
朝代：宋

世故年年別，人煙處處非。
詩從出山俗，客已及門稀。
凱入猶聞警，場登更苦饑。
乾坤多事在，未許製荷衣。
丹房採蕨
作者：羅公升
朝代：宋

神丹有餘光，入地茁紫玉。
氣鍾仙掌清，味壓婦臂俗。
東風一夜雨，登俎間紅綠。
淡羹意自古，酸藴香更酷。
山人謝肉食，藉此慰便腹。
薦新先北堂，誇示及小陸。
府公厭腥腐，寧有啖此福。
所以首陽翁，不復羨周粟。
乙酉元日遊長春宮奚真人所居之地雕砌文礎皆汴都宮殿舊物
作者：羅公升
朝代：宋

元日能關一日開，解鞍杖策訪雲端。
樹衝劍氣千秋老，泉遇松聲六月寒。
朝市未妨閒野樂，山村猶恨世途難。
凄凉龍德宮中石，裝點琳宮處道冠。
九日
作者：羅公升
朝代：宋

客樓坐閲帝居移，强賦愁邊九日詩。
稱壽無從辜菊把，避災何處愧茱枝。
興如陷賊藍田日，吟到聞兵漢北時。
萬里朔風將夢去，故園鷗鷺訴相思。
九日言懷
作者：羅公升
朝代：宋

木落湖山萬葉黄，亂愁深處見重陽。
絺衣只慣詩人體，酒盞全乖病客腸。
只道事隨人意改，如何花作舊時香。
孤樓不作還家夢，卧聽松風響夜長。
代前清江守滕大著贈李吉州
作者：羅公升
朝代：宋

福星又見出虛危，螺浦千山亦展眉。
八邑命懸循吏傳，萬家春在道州詩。
旌旗已變河陽色，布粟猶憐蔡土饑。
只恐九天歸詔急，去思還似鳳洲時。
偶賦·其一
作者：羅公升
朝代：宋

定力了萬花，正眼空須彌。
俯仰天地間，此身亦如遺。
平生空洞腹，不受俗子窺。
奈何區區者，妄欲求吾嗤。
掀鬚對南山，但見雲度遲。
却後百五歲，舉似爾輩知。
偶賦·其二
作者：羅公升
朝代：宋

巢由善擇富，四海不易牛。
古人恥苟得，一粟懷十憂。
誰云黄屋榮，可掩頳面羞。
那知井裏蛙，錙銖重山丘。
肝腸果何罪，日夕森戈矛。
頭曼豈不天，哀哉國爲仇。
儗過錢塘約諸客同賦
作者：羅公升
朝代：宋

去者勿戚戚，來者勿赫赫。
天地猶乘除，萬古晨有夕。
詎知今時今，不作異時昔。
吳山越山青，舊日錢王宅。
入書室東垣有神光自几案出·其一
作者：羅公升
朝代：宋

若以俗眼觀，榮枯幾翻手。
若以法眼觀，窮達竟何有。
吾身以覺贅，身外安足守。
若□謝□□，爲我作不朽。
入書室東垣有神光自几案出·其三
作者：羅公升
朝代：宋

征鴻且勿飛，我憑問長安。
長安在何許，征鴻亦良難。
世狹日月短，氣縮天地慳。
春色豈不深，風雨猶晚寒。
入書室東垣有神光自几案出·其二
作者：羅公升
朝代：宋

江海東南瀉，日月西北傾。
天地豈不仁，作此大不平。
遂使宇宙內，千載拏甲兵。
人間勿設險，設險招戰爭。
再如吳門
作者：羅公升
朝代：宋

地凍江空雁不飛，孤帆何事又乘危。
更無殘雪山陰興，漫有窮通蜀道詩。
自笑大瓢長濩落，可辭群鳥議瑕玼。
吳門市隠非梁籍，名姓寧須假手知。
冬夜獨坐
作者：羅公升
朝代：宋

庭幽蟄談口，燭盡輟書卷。
牆外醉客喧，堪憎更堪羨。
冬至
作者：羅公升
朝代：宋

窮冬乃常燠，庭礎上雲氣。
索居共誰語，煮藥作冬至。
客來寄枯棋，客去玩奇字。
是中即了我，自得在不智。
偷生輕日月，長短亦何計。
惟應開闢事，頗得大易意。
門前鳴騶急，窗外飛雨細。
雲物吾不知，曉鐘一覺睡。
冬蚊
作者：羅公升
朝代：宋

冬夜乃常燠，蚊鳴猶薨薨。
客枕本無寐，驅馳困揮肱。
向來炎歊中，意氣莫敢膺。
群飛乘幽陰，各以嚙自矜。
詩癯肉幾何，磨吮恐不勝。
霜風日以勁，利觜那可憑。
奈何逞餘毒，糜爛意未懲。
先生忽睡著，汝亦終何能。
別次山館中諸客
作者：羅公升
朝代：宋

德星光照斗牛野，我亦沙鷗尾鳳鸞。
聚首自憐我輩在，畫眉莫與世人看。
正平幸作忘年好，靈運那知入社難。
明日回頭別羣玉，亂山何處兀孤鞍。
即事
作者：羅公升
朝代：宋

早知色外本無身，不踏閻浮末世塵。
說與達多何用許，如來元自等冤親。
和宮怨
作者：羅公升
朝代：宋

竹葉垂黄雨露偏，羞緣買賦費金錢。
有緣會有承恩日，莫遣蛾眉減去年。
和潘彥國見贈
作者：羅公升
朝代：宋

風雨千山落葉秋，不知當歲泣尼丘。
仲由有勇休憑虎，寧戚雖賢且飯牛。
史筆謾貽來世恨，書生空替古人愁。
憑君局外留高著，莫道乾坤只麽休。
和羅菊潭
作者：羅公升
朝代：宋

六月茫茫天晝昏，涇清渭濁不須分。
安能夜踏文城雪，只合朝看太華雲。
異日親曾拜黄石，他年應有好玄文。
人間無著掀髯處，天姥峰頭一喚君。
喜雨
作者：羅公升
朝代：宋

三更飽甘雨，翛然凉意秋。
驚霆駕風至，氣欲掀我樓。
溟濛劃軒豁，稻隴如潑油。
兵凶歲相仍，糟糠甚珍羞。
天公一反手，少緩带犢謀。
諸賢自蒿目，百畝真吾憂。
嘗稻
作者：羅公升
朝代：宋

楚稻中秋熟，珠璣椀面浮。
已諳藜藿味，敢作稻粱謀。
農業年年減，官征日日稠。
憑誰寄焦飯，少慰倚門憂。
夜月懷超然故臺
作者：羅公升
朝代：宋

中宵雨聲歇，好月滿我屋。
開門四無人，老樹立於獨。
巡簷不成寐，送影過牆竹。
賞弄情未央，矮屋礙遠目。
故山有層臺，千里曠遊矚。
主人三年別，坐使萬瓦覆。
鵬程本逍遥，蟻穴自羈束。
乾坤有興廢，豈必善者福。
是身且非我，而况土與木。
但聽雍門彈，勿效孟嘗哭。
夢中作
作者：羅公升
朝代：宋

絳橋孤掀壓星斗，闌干回首乾坤小。
不知金井晚月寒，鶴弄一聲春夢曉。
安慶府
作者：羅公升
朝代：宋

金城圖上各論功，彈壓江流勢自雄。
但使老熊當道左，寧愁遊騎入回中。
幕間客解稱楊子，席上伶誰賦皖公。
禾黍漸多青燐歇，郡人猶憶降元戎。
客樓次韻單中怨
作者：羅公升
朝代：宋

白刃交飛樓下樓，却教騎馬逐吳鈎。
江南此去無消息，只聽鴻聲認妾愁。
寄蕭高風
作者：羅公升
朝代：宋

義氣凌秋日，高懷亙海雲。
古人如取友，天下獨逄君。
暑退顔何似，書疏夢却勤。
木瓜何以報，明月爲君分。
山背道中
作者：羅公升
朝代：宋

是間定可著吾家，流水深林一逕斜。
天下獨清惟雪色，客中舊識是梅花。
妍媸顛倒驚時事，戰伐紛紜老歲華。
風雨窮山爲誰苦，故人何處岸烏紗。
庾樓
作者：羅公升
朝代：宋

萬里淮山萬里江，庾公曾此據胡牀。
西風塵土謀誠誤，故國關河念未亡。
對策記談乘塞事，倚闌今送入京航。
六朝人物知多少，只有東籬百歲香。
得家問·其一
作者：羅公升
朝代：宋

乍喜平安報，俄增放逐愁。
親闈萬里老，客境四時秋。
意往形空在，詩成影自酬。
東風巖瀨在，不是欠扁舟。
得家問·其二
作者：羅公升
朝代：宋

萬里平泉夢，誰憐創業難。
已聞封樹伐，敢惜賜書殘。
鷹擊寧論飽，烏棲不奈寒。
長平門下客，知復幾任安。
從軍留別天逸
作者：羅公升
朝代：宋

一閒五千日，功德高於山。
如何天不借，驅向金革間。
妖血醒人饑，馬足愁險艱。
今宵觴詠處，已带風雪顔。
皇穹未厭亂，肯放兩脚閒。
東海邈山河，廬峰定天關。
即往不可留，我去何當還。
後夜夢君時，哀笳鬢成班。
從軍興平
作者：羅公升
朝代：宋

廢墟起寒烟，饑鼠意自妥。
十年行脚處，重到無一可。
乾坤鍾厄會，推擇乃及我。
東皋兩犁手，長戟三歲荷。
治絲慚益棼，杯水不救火。
窮山高馬齒，華屋實野果。
平生疏懶報，歲晚困羈鎖。
有如醉行人，日暮路益左。
未須說神仙，大福在無禍。
但當求蒲團，不須夢狨坐。
從道益聲自清江送至樟鎮別後書懷
作者：羅公升
朝代：宋

故人難合并，貧路惜羈旅。
孤蓬遠追送，未怯危路阻。
當年滕王城，跌宕欣得侶。
朱顔侮華髪，笑口失愁緒。
那知更世故，俠客變處女。
西風凄破帽，細雨雜參請。
羽書雖云急，飛斝未忍去。
嗟予百憂集，俯仰輒齟齬。
蕭然一匏笠，四海莫我處。
斷崖揮手處，別意寫雙艣。
夜闌江樹摇，尚想客凝佇。
悶
作者：羅公升
朝代：宋

簾纖江上雨，送我作飄零。
江海飄雙鬢，乾坤贅一萍。
兔株空自守，龜筴爲誰靈。
嵇筆懷憂憤，湘吟苦獨醒。
眼看四海白，血灑九天青。
萱背占烏鵲，圜扉痛鶺鴒。
無由歸海島，誰爲哭秦庭。
欲問鄜州信，鴻飛更杳冥。
感懷
作者：羅公升
朝代：宋

自緣舉世棄君平，寧爲蓴鱸憶季鷹。
不識將軍何用揖，元非進士底須稱。
歸尋城郭渾如鶴，只欠袈裟便是僧。
書冊至今成糞土，夜窗猶對短檠燈。
感舊
作者：羅公升
朝代：宋

逝水日已遠，愈覺別恨重。
歲月不可留，又已聞鳴蛩。
故衣餘手澤，見肘未忍縫。
遥知春去後，飛花散無縱。
遊魂定何依，馬蹄隔千峰。
誰與持麥飯，一灑塚上松。
憑高酹觴酒，聊以寫我胸。
彭殤同所歸，百歲還相逢。
但留一寸心，不愧三尺封。
憶故人
作者：羅公升
朝代：宋

簷前一矯首，雲凍天欲愁。
客心急歲晚，留滯此何州。
黄金不療饑，暖老各一裘。
珍重山中人，幅巾自無憂。
戍婦
作者：羅公升
朝代：宋

夫戍關西妾在東，東西何處望相從。
只應兩處秋宵夢，萬一關頭得暫逢。
戲蕭高風曾孟聲二友·其一
作者：羅公升
朝代：宋

丹鳳辭舊棲，四海求其凰。
偶來梧竹間，振翮鳴朝陽。
衆禽不自揣，競欲依餘光。
神物要自珍，微羽那足當。
了知霄漢姿，不集灌莽場。
所憂燕雀雜，坐更鴻鵠藏。
丹山有佳侶，足以陪雙翔。
人間勿爲留，歸哉白雲鄉。
戲蕭高風曾孟聲二友·其二
作者：羅公升
朝代：宋

飛鴻響遥空，抱弋空遺影。
遊鱗縱前川，把釣睨枯井。
相看各如夢，欲去幾延頸。
勞心縱有獲，所獲僅蛙黽。
行人見之笑，千喚不一省。
滄溟四無邊，盡納天地境。
巨鰲載三山，未足污吾綆。
相顧作清遊，濯足壺嶠頂。
所聞
作者：羅公升
朝代：宋

試問南來雁，何時戰馬閑。
古聞侵柳塞，今見入梅關。
南海潮方怒，西江士不還。
凄凉廣州婦，萬里沒燕山。
抵舍一夕復行途中遣懷
作者：羅公升
朝代：宋

乾坤本無邊，我命自荆棘。
去住風濤中，生死無消息。
茲晨夢中歸，真幻竟莫測。
形聲各已改，老稚不我識。
一燈話清凉，喜極淚始滴。
出門動經年，還合甫浹昔。
云胡作驚鷗，又復告行役。
雨聲挾離思，春晚作秋色。
暮山試回首，上有雲氣白。
天長眼力短，此意幾悽惻。
挽何見山·其一
作者：羅公升
朝代：宋

大父平生友，惟公意莫違。
山嵇欣月托，張許竟同歸。
光嶽留英笑，陽秋見是非。
終天臣子淚，今日重沾衣。
挽何見山·其二
作者：羅公升
朝代：宋

試手聞絃化，焦頭諭檄馳。
鵬方從海運，鰲已戴山移。
虛哭玄元廟，還賡鷲嶺詩。
寥寥島中客，不負故王知。
挽章
作者：羅公升
朝代：宋

憶昔垂髫日，相期志已深。
國家當日事，父母此時心。
劫火分南北，秋風隔古今。
病軀可堪此，無淚足沾襟。
揚州
作者：羅公升
朝代：宋

瓊姬羽化歸天去，花后香銷掃地空。
要覓揚州舊風物，夕陽禪智立秋風。
故相府
作者：羅公升
朝代：宋

擎天力盡午橋休，狐舞中庭草塞樓。
鐵騎竟侵司馬宅，金椎誰報子房仇。
事關氣數英雄老，位易乾坤史冊羞。
故舊凄凉幾人在，羊曇無淚到西州。
故里
作者：羅公升
朝代：宋

生長太平日，不識悲歡殊。
今晨入故里，萬感忽啟予。
人去鳥鼠樂，草長牛羊肥。
土花幸無恙，猶作頹垣娛。
平生懷古筆，擬賦東西都。
豈知桑梓地，今即咸陽墟。
欲知當日事，試問牆上烏。
安得超世網，片帆渺江湖。
散慵
作者：羅公升
朝代：宋

散慵陟嵐嶺，恰與落日平。
天秋萬宇淡，盡見山水情。
遥烟破衆寂，危花疑月明。
川原自瀟灑，衣袂皆風聲。
鑒空識本性，凭高失平生。
蒼然暮色合，興盡心復驚。
新秋
作者：羅公升
朝代：宋

團扇初辭暑，虛簷恰受風。
簾花孤月冷，秋在不聲中。
旅坐
作者：羅公升
朝代：宋

負却征塵債，飄零迄未休。
孤蓬江貯夢，深巷雨添愁。
山色分濃淡，禽聲互去留。
班超亦良苦，萬里覓封侯。
旌德寺靜雲亭
作者：羅公升
朝代：宋

岩壑幽幽竹樹青，山泉鳴處看雲生。
蒼苔不沒摩崖字，留與遊人唾姓名。
早行
作者：羅公升
朝代：宋

殘月不肯吐，鄰雞殊未鳴。
已驚火星沒，况值玄雲生。
居人酣春夢，行客貪修程。
衆愁春露冷，我喜旦氣清。
小立著定眼，自覺歸路明。
早起
作者：羅公升
朝代：宋

鼕鼕五鼓動，客子推枕起。
餘燈明壁間，照我髪垂耳。
呻吟與鼻息，徹曉聲未已。
誰言吳越異，疾痛切吾體。
向來參內篇，久已一生死。
區區窮通者，未足置慍喜。
渠方怒張髯，我亦笑彈指。
珍重青原山，歲晚吾與爾。
春日夫人閣
作者：羅公升
朝代：宋

君王著意在經帷，無復瓊林宴賞時。
從此六宮休鬬草，碧紗窗下讀毛詩。
春日皇后閣
作者：羅公升
朝代：宋

坤元布氣本無私，載物功深世不知。
天上春回椒殿暖，春風纔入萬年枝。
春日皇帝閣·其一
作者：羅公升
朝代：宋

蓬萊宮闕五雲端，太液冰澌不敢寒。
須信帝家春事早，勾芒昨夜引春班。
春日皇帝閣·其二
作者：羅公升
朝代：宋

太液池邊數樹紅，年年先得占春風。
那知萬物含仁義，都在君王一笑中。
春晚
作者：羅公升
朝代：宋

人在幽窗柳在闌，樓頭杜宇一聲殘。
夢魂驚斷梨花月，寂寞五更風雨寒。
春曉道中
作者：羅公升
朝代：宋

笳鳴雨聲歇，據鞍迎曉風。
桃花逞顔色，窈窕一川紅。
經年用越地，殺氣浮太空。
頗宜化工手，不到荆棘叢。
鶑聲忽起予，夢落柳影中。
緬懷習池賞，不減燕然功。
橫槊豈無人，賦詩定誰工。
曉起
作者：羅公升
朝代：宋

危柯早得秋，羈鶴易知曉。
幽人带星起，古木叫孤鳥。
簾影一丈高，曙色萬里杳。
人稀蒼茫內，樹立浩蕩表。
安知南征雲，不自厭紛擾。
秋光接巖氣，終覺風味少。
紅矜木蓉麗，白惜渚蓮夭。
觀妄眼已空，觸物思還悄。
賀公豈真狂，有激或成矯。
歸登神聖臺，一笑萬緣了。
曹操疑塚
作者：羅公升
朝代：宋

漢文因山事已定，曹操疑塚憂更深。
假饒掩得腥臊骨，難掩欺孤一片心。
有念
作者：羅公升
朝代：宋

方招東渚魂，又送北阡窆。
交游亦餘幾，日覺眼中欠。
向來所憎者，一一皆可念。
憂愁鬢先霜，形影吾自厭。
春華已零落，秋木豈陽艷。
緬懷郢人質，徒掛季子劍。
有感·其一
作者：羅公升
朝代：宋

車騎將軍結束新，長安那記昔年身。
南來盡是干名者，無復平陽下淚人。
有感·其二
作者：羅公升
朝代：宋

龍首黄扉老大臣，婆娑聽履上星辰。
西風一點違天血，同是先朝揀拔人。
李古城索狂醒道人詩
作者：羅公升
朝代：宋

狂風扇八區，一發不可息。
遂令地行人，顛倒忘南北。
道人留醒眼，謂得大慧力。
出門楚天高，萬里寄兩屐。
袈裟且不著，况作軒冕劇。
窮秋華峰哭，夜月牛渚笛。
是中豈狂者，狂者自莫識。
他年真醒時，爲汝說皇極。
東平府文廟規模頗壯其中亦有儒生十數然無一可語者
作者：羅公升
朝代：宋

當年鄒魯地，弦誦久無聲。
刀筆迂顔閔，章縫羨甲兵。
谷陵朝暮改，日月古今明。
歲晚高皇帝，猶難致兩生。
次韵嚴叔賢見寄
作者：羅公升
朝代：宋

威鳳翔九天，棲息惟十洲。
胡爲落世人，下與雞鶩遊。
吟仙霄漢間，清夜瑶琴秋。
餘音遇風至，不可言語求。
黄塵隔辰晤，回首生暮愁。
櫜弓定何日，春馭已莫留。
柳營豈云遠，邈若青海頭。
何當踏月來，羽衣嘯黄樓。
次韻槐姪送花
作者：羅公升
朝代：宋

塵欺雙鬢少，春寄一枝多。
爲報花神道，晴天載酒過。
江州寒食
作者：羅公升
朝代：宋

旅食逄寒食，風聲佐雨聲。
野墳猶有主，客舍若爲情。
家近心逾切，囊空眼便生。
廬山如不過，此去信無名。
洞巖
作者：羅公升
朝代：宋

但見佳山便合登，不須憑幻說超昇。
崢嶸神禹疏河勢，鏜鞳軒皇奏樂聲。
已有道人稱吏隠，應無處士樂巖耕。
近來太守君知否，只記西園是玉京。
洪扇饋松野叔
作者：羅公升
朝代：宋

霜筠析絲豪，雪楮翦圭琬。
凉颸生其間，懷袖覺清婉。
賤子西北來，持此獻大阮。
亦知秋氣深，爲表別懷遠。
洪鈞轉二氣，暑極寒必返。
君看千古日，未可異衰盾。
霜雪雖云奪，篋笥亦何損。
倘有解慍功，來歲出未晚。
湖山人隠居
作者：羅公升
朝代：宋

幽人不管興亡事，贏得三年只下簾。
居介兩山今李愿，園開三徑古陶潜。
傳家書已爲兒計，種秫田應爲客添。
要與山神結緣去，一丘分我卜茅簷。
溪上
作者：羅公升
朝代：宋

往歲貪奇覽，今年遂考槃。
門前溪一髪，我作五湖看。
演福寺
作者：羅公升
朝代：宋

禕翟當年讓福人，早知何用羨長春。
帝鄉抔土真無憾，怨絕龍沙萬里身。
燕城讀史·其一
作者：羅公升
朝代：宋

主父變服强公叔，魏武遷都違衆臣。
戰國猶有知禮士，後世還同問俗人。
燕城讀史·其一〇
作者：羅公升
朝代：宋

隋唐晉漢本胡種，自入中國皆衣冠。
不知耶律稱皇帝，何似文皇號可汗。
燕城讀史·其一一
作者：羅公升
朝代：宋

德宗急治相鬼質，間架算盡瓊林開。
魯宣强聒亦徒耳，直到山南未覺來。
燕城讀史·其一三
作者：羅公升
朝代：宋

亞子十指得天下，盡取國用供至尊。
一朝顛沛罌子谷，費盡軟語誰知恩。
燕城讀史·其一二
作者：羅公升
朝代：宋

錙郎璀賊世台家，賣主知作他邦臣。
當年只算孫供奉，猶勝紛紛誤國人。
燕城讀史·其一四
作者：羅公升
朝代：宋

李生平生嘻佛法，厠籌拭面邦計空。
那知鐵馬浮江日，却是神僧建塔功。
燕城讀史·其七
作者：羅公升
朝代：宋

申屠蹶張一健卒，欲斬嬖幸尊朝廷。
如何董賢小豎子，迨退宰輔如優伶。
燕城讀史·其三
作者：羅公升
朝代：宋

始皇渡江項籍笑，魏朝失政高歡譏。
奸雄覘國自有在，豈必儒者能知幾。
燕城讀史·其九
作者：羅公升
朝代：宋

石虎父子恃兵刀，卜世謂與天地期。
那知喋血宮庭者，盡是懷中抱弄兒。
燕城讀史·其二
作者：羅公升
朝代：宋

敖倉轉粟走天下，山積雲委如蒿蓬。
子孫粒粟不到日，留與楚漢爭英雄。
燕城讀史·其五
作者：羅公升
朝代：宋

遼佐遣戍函谷舉，平懷構兵江都亡。
秦隋失道自速死，可是東海真不祥。
燕城讀史·其八
作者：羅公升
朝代：宋

晉武深鑒前代失，諸王競握兵馬雄。
何須更待東門嘯，始歎銅駝荆棘中。
燕城讀史·其六
作者：羅公升
朝代：宋

千秋一言致宰相，匈奴已謂朝廷輕。
那知漢家有故事，倒取屠販居公卿。
燕城讀史·其四
作者：羅公升
朝代：宋

秦王手創萬世業，四海不足充侈心。
孝文田家眼孔小，露臺欲作慳百金。
爲游叔蕃覓苦椎
作者：羅公升
朝代：宋

丘中有佳人，披褐抱白玉。
百年老風雨，坐閲成毀速。
霜餘乃脫穎，磊落隠者屋。
平生苦硬姿，卓爾受命獨。
虞翻終老辣，嚴挺笑軟熟。
世情樂肥甘，有齒但食肉。
封題欲遠贈，懼以蜇口瀆。
的應山林味，雅稱藜藿咮。
聊持詩百字，爲博珠一斛。
我本看泉聲，茅齋添夜讀。
牢落
作者：羅公升
朝代：宋

牢落歲時晚，天寒遊子悲。
相幾如趙壹，舌不救張儀。
夢短雞聲急，心飛雁足遲。
亂愁已堪織，零雨更如絲。
疏渠
作者：羅公升
朝代：宋

疏渠行活水，水鳴空院幽。
堂坳地母小，中有萬里流。
向來手拮据，華屋俄荒丘。
猶餘愚溝迹，洗我中山羞。
九河且平陸，起滅况一漚。
相娛亦聊耳，南澗何多憂。
病中
作者：羅公升
朝代：宋

十日兩示疾，修途若爲情。
閉蓬風濤中，益覺遺死生。
頑石無枯株，千年亦何成。
平生一大事，時至不須驚。
發湖州·其一
作者：羅公升
朝代：宋

秋色頻於客鬢加，歸期猶自嘆無涯。
行纏剩欠江湖債，未著袈裟已出家。
發湖州·其二
作者：羅公升
朝代：宋

彭蠡太湖三十驛，澄江如練憶玄暉。
他年雲海相逄處，還取苕溪一葉飛。
白溝河乃舊日南北分界之地
作者：羅公升
朝代：宋

萬里封疆到白溝，祖宗猶擬復幽州。
他年海島無歸處，誰解捐軀爲國謀。
相國寺
作者：羅公升
朝代：宋

白璧猶書唐歲月，都城更記舊朝廷。
如何六代明天子，不及緇衣獨有靈。
看書有感
作者：羅公升
朝代：宋

齠齔趨庭日，真期萬里程。
開編十行下，刻燭五言成。
頗笑阿時學，方懷覽古情。
祇言如昨日，不悟已前生。
客裏餘長鋏，忙中負短檠。
舊言如遠客，新卷即生兵。
文武終何執，行藏兩未明。
空餘清夜夢，時作讀書聲。
禽言·夜鶴
作者：羅公升
朝代：宋

月黑衆慝起，夜鶴乘時呼。
懸知不足畏，奈此淵中□。
禽言·日中烏
作者：羅公升
朝代：宋

日中有癡烏，食日療饑腹。
不省日無光，此身難駐足。
禽言·梟
作者：羅公升
朝代：宋

人誰獨無母，汝母良可悲。
汝飽詎幾乎，亦有生子時。
秋夕
作者：羅公升
朝代：宋

客散燭亦盡，明月共寂寥。
三生東華夢，歲晚依僧寮。
秋宵豈不凉，客心自如燒。
循簷耿無寐，顧影自蕭蕭。
秋夜有懷·其一
作者：羅公升
朝代：宋

今夕凉已透，開陽月初生。
忽思會心友，談鋒隔江城。
是非天意高，寵辱人事驚。
衆賓亦笑語，我獨難爲情。
回風避老樹，中宵有餘聲。
秋夜有懷·其二
作者：羅公升
朝代：宋

稍稍暝色添，悠悠遠山縮。
秋聲何方起，餘韻入修竹。
興來不知癡，橋外一筇獨。
燈光小市閙，人語深院肅。
惟應無歸雲，背向簷下宿。
秋夜觀書
作者：羅公升
朝代：宋

秋夜不可奈，孤燈耿殘書。
書中何所陳，興亡鑒賢愚。
心兵忽森起，掩卷長嗟吁。
童子問我言，自古夫何如。
小人計目前，君子思遠圖。
雙髀骨已滿，攬鏡猶故吾。
跼蹐蟻封裏，負此六尺軀。
投桃勿復道，候蟲弔風梧。
秋懷
作者：羅公升
朝代：宋

明月從東來，幽窗光炯炯。
疏窗一尺許，寫我肩與頂。
可憐窗下心，愧此窗上影。
秋懷
作者：羅公升
朝代：宋

歸輿穿翠微，夜久樹益蒼。
海蟾浴清波，吐此林表光。
今宵衣上露，明日履下霜。
兒童不知此，且喜今夕凉。
風林忽響答，似識予心腸。
秋懷
作者：羅公升
朝代：宋

舊日方山子，凄凉寄一簞。
蟲聲來倦枕，秋思入凭闌。
已是肱三折，那堪指一彈。
中宵更風雨，誰念客氈寒。
秋懷·其一
作者：羅公升
朝代：宋

錢塘八月潮，勝絕聞古今。
吳兒識潮耳，不識潮中心。
秋懷·其二
作者：羅公升
朝代：宋

空庭下梧葉，欲靜聞疏雨。
幽懷耿無寐，鄰客終夜語。
秋日有感
作者：羅公升
朝代：宋

桂花無主亦清秋，蕎麥爲誰先白頭。
螢不照身常隠見，鷗燕求世自沈浮。
秋望
作者：羅公升
朝代：宋

遠樹嵐煙合，孤村落照橫。
江從前日濁，山似去年青。
暝色鴉分去，羈愁蛩說成。
乾坤久蕭瑟，消息聽鴻聲。
種藥
作者：羅公升
朝代：宋

治生吾未能，學圃豈不惡。
秋風雨如酥，畦土樹靈藥。
荒茨出神奇，高下粲花萼。
將期清百慮，豈獨健雙脚。
平生林下心，五鼎視藜藿。
常疑種玉誕，亦笑带經錯。
黄金污吾鉏，矧肯白晝攫。
歸還勞巵酒，辛苦同爲樂。
端午夫人閣
作者：羅公升
朝代：宋

黄金角黍照盤明，秋月弓灣鬬彩贏。
應是君王方右武，內家仙子亦知兵。
端午皇帝閣
作者：羅公升
朝代：宋

化日舒長萬國陶，南風古韻入絃高。
天心廣大乾坤小，添得神遊一兩遭。
答戴用齋教諭
作者：羅公升
朝代：宋

學書早無成，學劍老可怕。
不如反初服，一鍤始學稼。
雖煩遠公招，實恐惠子嚇。
綸言若春風，枯朽歘變化。
平生河汾策，肯出叔夜下。
飛潜各努力，蘭菊異開謝。
他年賣藥來，石鼎賦雪夜。
紀秦漢間事·其一
作者：羅公升
朝代：宋

秦焰亦已灰，函關碎周文。
玄感老東都，不救身首分。
慎勿輕瘠牛，猶足僨孤豚。
高文信神武，□往乘□昏。
落果固有時，燥者勿與言。
紀秦漢間事·其二
作者：羅公升
朝代：宋

秦王狹百二，猛虎正負嵎。
壯哉田家子，赤手摩其鬚。
叩關固蹉跎，未覺此計迂。
沛公居山東，財色良區區。
一朝咸陽去，始作帝者圖。
碭公倘不偶，陳中遂長驅。
求知千載下，優劣當何如。
九原已黄土，極目空欷歔。
納凉
作者：羅公升
朝代：宋

氣至暑固當，境寂凉自生。
天河自如水，夜久山更明。
古樹有莊色，新泉入幽聽。
逃空空快事，喪虎不可停。
飛螢過屋頂，一落如流星。
聞息有變
作者：羅公升
朝代：宋

斗粟將誰憾，關弓只自憐。
竟成瓜蔓摘，深愧棣華翩。
甘苦同三月，幽明冀百年。
衰宗更如此，愁絕古松烟。
脫身軍府暫憩先月亭前挹湖光左右花木交映壁間題字亦有可觀惜未及見月也
作者：羅公升
朝代：宋

四年塵沙中，奔走日不給。
空歌下泉詩，頗愧夔子集。
今晨出軍府，心與歸鳥急。
花迎曉日笑，樹沐清露濕。
清漪舞游鱗，照影孤小立。
重來期秋風，領略蟾影入。
至日見菊花盛開有感
作者：羅公升
朝代：宋

玄冥用事久，百卉不復餘。
今晨轉陽律，始見天地初。
黄花獨何事，佳色炯自如。
淵明骨已朽，餘子不稱渠。
風霜不汝容，歲若馳故車。
獨立良自苦，歸根勿徐徐。
寶此後凋質，會見秋香舒。
吾亦焚筆硯，南山荷春鉏。
菩提寺
作者：羅公升
朝代：宋

一畝方池幾劫灰，哭聲未了笑聲催。
六橋烟柳相逄處，半是菩提拭淚來。
蔡州·其一
作者：羅公升
朝代：宋

中國衣冠禮樂先，國亡那得更求全。
凄凉青蓋端誠殿，何似幽蘭一炬烟。
蔡州·其二
作者：羅公升
朝代：宋

臣子應思累世讎，况憑朽壤捍狂流。
今人不恨南兵弱，却恨南兵入蔡州。
蛾眉亭
作者：羅公升
朝代：宋

萬里風濤競擊撞，乾坤設險鍵南邦。
五更畫角三州夢，兩岸青山四面窗。
太白風流空舊月，虞公勳業自長江。
倚闌何物堪持玩，萬頃長江鷺一雙。
西樓火
作者：羅公升
朝代：宋

祝融下省方，掉鞭鞭火龍。
夜行失故路，誤入書窗中。
紅光拂斗極，幻出琉璃宮。
魚龍沸幽壑，臺觀遊太空。
六丁攝圖史，羽化茫無蹤。
成毀有定理，那足介我胸。
造物解相補，放入山數重。
此境如此心，空洞無垣墉。
見遠亭次韻
作者：羅公升
朝代：宋

望中無處覓塵囂，只有詩人度石橋。
萬里龍鱗歸雪屋，千山羊角下風條。
斜陽盡處青山小，飛鳥行中碧樹遥。
更把新吟作三絕，不妨東國使人描。
觀棋
作者：羅公升
朝代：宋

秋風動江臯，吹落鷗鷺影。
先生江湖心，收作目中景。
庭深樹陰好，門掩禽語靜。
一聲寂寞中，恍若隔人境。
胸中兵十萬，臨敵暇且整。
歛之塞成臯，縱去舉鄢郢。
僕方棲會稽，蹇足未得騁。
中原倘相逢，亦有憑軾請。
觀潮·其一
作者：羅公升
朝代：宋

白馬揚波信有神，了知忠憤不緣身。
潮頭却向西陵出，猶爲君王擊越人。
觀潮·其二
作者：羅公升
朝代：宋

仆越吞荆志未酬，此身生死只吳鈎。
今人自有長驅策，不待君王賜屬鏤。
觀獵
作者：羅公升
朝代：宋

詭御羞禽獲，隨車忍獸呼。
爲敺須桀紂，競逐欠陳吾。
謝松野叔惠菊
作者：羅公升
朝代：宋

囷粟分公瑾，千金壽仲連。
山人不須此，再拜菊花前。
謝松野叔贈詩用首句驚舟出瞿塘還有平流安十字爲韻·其一
作者：羅公升
朝代：宋

庭中鳥鵲噪，門外雞犬驚。
知有錦綉章，來作金石聲。
松因屈子恥，菊爲淵明清。
今我獨何者，照几新詩明。
謝松野叔贈詩用首句驚舟出瞿塘還有平流安十字爲韻·其二
作者：羅公升
朝代：宋

君字若修竹，瀟灑風雨秋。
君詩若輕帆，滄海萬斛舟。
快讀意自醒，痼疾一劑瘳。
細讀殊味益，汲井百丈憂。
讀史·其一
作者：羅公升
朝代：宋

燕丹餘風被朔野，男女無別身益榮。
誰云乃祖騶虞化，却自鵲巢行露生。
讀史·其一
作者：羅公升
朝代：宋

祖龍吞八荒，功名再開闢。
方貪蓬山金，肯信滈池璧。
平生焚椒蘭，死得鮑魚力。
長城空巍巍，千古表漢域。
讀史·其三
作者：羅公升
朝代：宋

隋文偉姿相，談笑取周鼎。
俘陳朝突厥，四海絕纖警。
奈何梟獍禍，老不保腰領。
不如臨春人，到此醉不醒。
讀史·其二
作者：羅公升
朝代：宋

太初結繩制自好，庖犧倉頡計益疏。
拓跋小羌行國字，鍾山丞相著新書。
讀史·其二
作者：羅公升
朝代：宋

季龍紾兄臂，晚以兵自强。
笑看華林花，謂與天地長。
豈知肘腋間，豚犬皆豺狼。
多鬚既濫死，朽骨污清漳。
讀史·其四
作者：羅公升
朝代：宋

德光起龍沙，忽拔汴水幟。
赭袍拜千官，始識皇帝貴。
飲冰一何愚，剖腹有餘穢。
可憐無知石，猶紀會同歲。
贈別詹厚齋
作者：羅公升
朝代：宋

閉門秋氣深，霜蟲伴書帷。
高軒御風至，我屋還有奇。
十年幾離合，往夢不可思。
豈期丘壑間，談此五日詩。
肝腸洗舊染，刀圭得新醫。
人間公等在，不必吾道衰。
如何更輕別，莫計重逢時。
霜餘出碩果，持用慰渴饑。
贈劉次山
作者：羅公升
朝代：宋

片雲相望不相識，萬里相思首重回。
剡曲正須安道見，高陽真爲朗陵來。
天分瑞葉供吟料，春遣梅花侑酒杯。
安得受廛成二老，日陪杖履說敲推。
贈游仁翁
作者：羅公升
朝代：宋

南山有好鳥，來集鴻鵠行。
鳴聲日已都，六翮歲以長。
雖云氣類集，習久跡已忘。
所期逍遥遊，一息視八荒。
三年稻粱少，去與鷹鸇翔。
好音變饑嘯，鷙聲嗔饞腸。
重來見鴻鵠，反噬氣益張。
鴻鵠不汝尤，矰繳防汝傷。
贈相字曾木訥
作者：羅公升
朝代：宋

倉公造文字，千古疲蠹簡。
爾來記草青，頗覺浮僞損。
老曾相心畫，乃復鑿混沌。
毫端窺靈臺，口角出華衮。
訥雖未成論，木亦不離本。
西游觀青原，佳士競推挽。
的應誇幼婦，不用愁御飯。
道人衡氣機，筆墨付一莞。
聊持無形字，示子非俗眼。
辟地·其一
作者：羅公升
朝代：宋

雨急啼鴉切，山昏去客奔。
竄身楚南極，獨立鄭東門。
卜處無神珓，招餘有斷魂。
死生毫髪事，不足累乾坤。
辟地·其二
作者：羅公升
朝代：宋

四海風濤日，誰歟柱急流。
山東雄劇孟，薊北化田疇。
氣靜天閽晚，星沉戍角秋。
如君關氣數，寧不重嫠憂。
送介翁兄自揚州還南城
作者：羅公升
朝代：宋

聲滿對松縣，功成浮海船。
去隨騎鶴侶，歸訪擘鱗仙。
馬首吟情溢，鴛屏別夢牽。
相思不憚暑，計日話燈前。
送劉玉田通判歸山
作者：羅公升
朝代：宋

詩工窮鬼妬，貌古俗人譏。
達士何榮辱，閒官更是非。
面無三已慍，身带一癯歸。
已試囊中法，春田玉正肥。
送同邸劉學古
作者：羅公升
朝代：宋

入彀西山月，驪駒幾屬行。
如君今又別，令我若爲情。
句入歸舟好，蛩憎客夢成。
梅邊會相見，風樹莫離聲。
送歸使絕句·其一
作者：羅公升
朝代：宋

目斷歸帆急，無身可得追。
親庭如有問，依說鬢成絲。
送歸使絕句·其七
作者：羅公升
朝代：宋

人問我何之，我以此詩對。
雲飛百川流，只在天地內。
送歸使絕句·其三
作者：羅公升
朝代：宋

百年詩禮訓，惟彝仲容賢。
慎勿如癡叔，膏明適自煎。
送歸使絕句·其二
作者：羅公升
朝代：宋

東老真仙者，神遊八極周。
此行滄海上，定得拜蒼虯。
送歸使絕句·其五
作者：羅公升
朝代：宋

魚鱉甘貽禍，雞豚飽自焚。
莫云鷗鷺宿，饞口不饒君。
送歸使絕句·其六
作者：羅公升
朝代：宋

手植東臯松，勿遣樵牧經。
他時化鶴歸，要斵千年苓。
送歸使絕句·其四
作者：羅公升
朝代：宋

梁楚連天闊，江湖接海浮。
故人相憶夜，風雨定何州。
過嘉興雪中
作者：羅公升
朝代：宋

天末雄風捲白波，玉舟既曉泛銀河。
不知瑞入耕疇未，但覺寒生客路多。
四海儘寬胡至此，一丘無分欲如何。
只因歲晚嘉禾道，剩要先生賦七歌。
過表湖逢彭奇山
作者：羅公升
朝代：宋

入眼溪山亦世情，故人無復舊家聲。
賣刀未得逢龔遂，置醴那知爲穆生。
相鼠聊爲慶封贈，巨牛應待老瞞烹。
倘無聽雨連牀樂，慚愧先□冒暑行。
道傍古樟有竹附焉可發一嘆
作者：羅公升
朝代：宋

古樟蟠山間，垂蔭翳我里。
歲久或反常，村童祭爲鬼。
大穴藏精靈，小隙竄蛇虺。
嘗聞有驚霆，搜抉破根柢。
竹我君子徒，冰霜凜在齒。
胡爲事鑽刺，蟠屈嶔岩裏。
乾坤亦廣大，朽木何足恃。
託身一失所，萬水難復洗。
松梅各相弔，爲我二友恥。
去去非吾徒，偷生不如死。
道逢新婚者
作者：羅公升
朝代：宋

時危家如寄，生離恨終天。
稱家畢婚姻，豈必齊宋賢。
白首未可期，樂此桃李年。
畸人感雉飛，七載操斷絃。
三年揚州夢，化作空中烟。
大義古有制，私情豈云牽。
命也我所安，撫事增悵然。
金陵
作者：羅公升
朝代：宋

江左諸人未易輕，馳驅猶欲致中興。
後人只說清談誤，并與清談已不能。
閔雨有懷
作者：羅公升
朝代：宋

千疇晝生烟，稻本焦釜急。
化工哀遺黎，起死在呼吸。
簷牙飛瀑亂，溝曲怒潮集。
書生樂人樂，夜久倚杖立。
遥知饑腸蘇，不但爽氣入。
兵氣二十載，狐鼠舞城邑。
向來被犁者，滄海餘一粒。
潜虯尚無情，枯魚亦何及。
終然天者定，未恨老簑笠。
念彼荷戈人，山中甲裳濕。
陵州
作者：羅公升
朝代：宋

五月征裘路五千，長安疑在北辰邊。
故園歸夢西風冷，明日陵州正覓船。
雜詠·其一
作者：羅公升
朝代：宋

帝曆千年統，神州百代居。
但看今日事，莫信古人書。
雜詠·其二
作者：羅公升
朝代：宋

胡羯寧知分，中原欲並驅。
設兵生建武，堪與赤眉俱。
雜詩·其一
作者：羅公升
朝代：宋

叔夜七不堪，投筆竄耕壟。
被毛學新鄙，暴虎悔舊勇。
歛身蝸殻間，榻外即關隴。
□無奏記手，門絕問奇踵。
人言明府驕，我欲廷尉重。
可人忽東來，明月雲樂擁。
雜詩·其三
作者：羅公升
朝代：宋

形驅世鞅縛，妄滅天刑逃。
我身不失我，榮辱誰能操。
蔬肉等一戀，耕學兩不高。
未應泉石癖，可笑州縣勞。
秦人跨四海，不及源中桃。
但看逸名姓，已足賢蕭曹。
雜詩·其二
作者：羅公升
朝代：宋

世故如遊塵，朝掃暮還有。
向平待畢婚，謝事計已後。
耳堪幾枕流，口但宜飲酒。
門前泰華壓，老子一搔首。
秋來四壁寂，草色上戶牖。
好山喜笑人，客至但摇手。
雪後望廬山
作者：羅公升
朝代：宋

一別爐峰十載餘，重來相對雪消初。
湖中怒長陽侯氣，林外先生佛子廬。
鼎鑊夢回山屐在，塵埃業重草堂疏。
匆匆未副登臨願，終擬誅茅賦卜居。
靈巖寺·其一
作者：羅公升
朝代：宋

石門木老勢槎牙，曾見吳娃擁翠華。
底事秦宮與唐苑，百年多屬梵王家。
靈巖寺·其二
作者：羅公升
朝代：宋

馬嵬錦襪戰塵中，辱頸空餘頸血紅。
却是西施偏命好，國亡猶得嫁朱公。
題鄒安齋詩卷
作者：羅公升
朝代：宋

兵餘十八載，乃忽見此詩。
乾坤發危涕，未論言語奇。
古音乃泗磬，麗色藻鮫絲。
想見堵牆人，傾倒落筆時。
奈何清平調，變入寒笳吹。
蒼茫同谷意，天遣放厥詞。
墓檟忽可材，所患訪何遲。
空餘兩家子，把卷驚合離。
九原不可起，可起更可悲。
祝君藏名山，小作千歲期。
飄蓬
作者：羅公升
朝代：宋

飄蓬未敢怨途窮，晉殿吳宮事亦空。
宇宙不能逃劫數，山河元只戲英雄。
佇觀成敗無過月，多管興亡只有風。
擬學飛鴻離塵網，飛鴻猶在稻粱中。
食新稻
作者：羅公升
朝代：宋

野人何所贈，金粟眩雙目。
吾廬幸徒壁，恐受賈禍速。
熟視心始平，中有稻一斛。
開囊带風露，入釜間黄綠。
雲碓明珠跳，甆椀幽蘭馥。
已分先農餘，不假惠伯卜。
侑以手種松，領此一歲熟。
大笑老杜陵，橡栗款空腹。
天不憐萬民，何以生百穀。
所懼風雨疾，翻使風雨覆。
倘無飄泊憂，田舍有餘福。
黄州
作者：羅公升
朝代：宋

十里南來道，初逢第一州。
地因蘇子重，江替老瞞羞。
路轉淮山□，天開楚岸浮。
吾無赤壁賦，聊亦駕扁舟。
田家
作者：羅南山
朝代：宋

逐壯雞飛過短牆，茅柴燒盡滿林霜。
釀成社酒家家醉，炊得新粳處處香。
牽犢負犁朝種麥，開渠引水晚澆桑。
老農不管催租急，未夜烘衣先上床。
西軒賞芍藥·其一
作者：羅原知
朝代：宋

絳羅高捲隔屏幃，一見令人思欲飛。
若使風前能解語，何人開口說楊妃。
西軒賞芍藥·其二
作者：羅原知
朝代：宋

不用胭脂涴玉姿，精神偏在月明時。
憑將一盞澆妝酒，博得花陰無限詩。
句
作者：羅可
朝代：宋

斜侵潘岳鬢，橫上馬良眉。
句
作者：羅君章
朝代：宋
体裁：句

赤岸若朝霞。
謝客
作者：羅善同
朝代：宋

風爭漢雲歸碧洞，月高涼露返蒼巖。
乾坤萬里明如鏡，輕輦遙遙倩鶴驂。
批趙氏卷
作者：羅壵
朝代：宋

汗牛試卷浩無涯，剗盡雷同別一家。
冰鑑不容心潦草，風簷寧復眼昏花。
嘉文似織鮫人組，健筆如輪虎士撾。
收拾真才報天子，此行端不負皇華。
句
作者：羅壽可
朝代：宋

追思往事真堪恨，誤却南兵是蔡州。
句
作者：羅大全
朝代：宋

願挽玻瓈江，霈作東州雨。
博浪沙
作者：羅大經
朝代：宋

不惜黄金募鐵椎，祖龍身在魄先飛。
齊田楚項紛紛起，輸與先生第一機。
句·其一
作者：羅大經
朝代：宋

日占出海時，月驗仰瓦體。
句·其二
作者：羅大經
朝代：宋

臭襪終須來塞口，枉收八百斛胡椒。
和謝處厚
作者：羅大經
朝代：宋

殺胡快劍是清謳，牛渚依然一片秋。
却恨荷花留玉輦，竟忘煙柳汴宮愁。
彤庭分帛
作者：羅大經
朝代：宋

赤子須摩撫，紅塵幾送迎。
幕張雲匼匝，車列鑑鮮明。
豈是朘民血，空教適宦情。
忍聞分竹者，竭澤自求盈。
從趙季仁游洞作
作者：羅大經
朝代：宋

瑰奇恣搜貝千趾，老仙遺祠邈誰始。
後繼述之□□李，異枝同根隆復祉。
巨畫更鑱埒前美，紫氣臨關西未止。
張留著書繄尹喜，末孫銘焉適當爾，附名崖端永不毀。
濮議
作者：羅大經
朝代：宋

濮園議起沸烏臺，傳語歐公莫怨猜。
須記上坡持橐日，也曾尋探好題來。
王荆公
作者：羅大經
朝代：宋

錯認蒼姬六典書，中原從此變蕭疏。
幅巾投老鍾山日，辛苦區區活數魚。
舟行野景
作者：羅大經
朝代：宋

數間茅屋带烟雲，一片秋光惹翠蘋。
鶴髮漁翁猶結網，世間何處有閑人。
茶聲
作者：羅大經
朝代：宋

松風檜雨到來初，急引銅瓶離竹爐。
待得聲聞俱寂後，一甌春雪勝醍醐。
貓捕鼠
作者：羅大經
朝代：宋

陋室偏遭黠鼠欺，狸奴雖小策勳奇。
扼喉莫訝無遺力，應記當年骨醉時。
酒有和勁
作者：羅大經
朝代：宋

小槽真珠太森嚴，兵厨玉友專甘醇。
兩家風味欠商略，偏剛偏柔俱可憐。
使君袖有轉物手，鸕鷀杓中平等分。
更憑石髓媒妁之，混融併作一家春。
季良不用笑伯高，張竦何必譏陳遵。
時中便是尼父聖，孤竹柳下成一人。
平雖有智難獨任，勃也未可嫌少文。
黄龍丙魏要兼用，姚宋相濟成開元。
試將此酒反觀我，胸中問學當日新。
更將此酒達觀國，宇宙皆可歸經綸。
書生觸處便饒舌，以一貫萬如斲輪。
使君聞此却絕倒，罰以太白眠金尊。
陪桂林伯趙季仁遊桂林暗洞列炬數百隨以鼓吹市人從之者以千計巳而入申而出入自曾公巖出于棲霞洞入若深夜出乃白晝恍如隔宿異世季仁索余賦詩紀之
作者：羅大經
朝代：宋

瑰奇恣搜討，貝闕青瑶房。
方隘疑永巷，俄敞如華堂。
玉橋巧橫溪，瓊戶正當窗。
仙佛肖彷彿，鐘鼓鏗擊撞。
贔贔左顧龜，狺狺欲吠庬。
丹竈儼亡恙，芝田藹生香。
搏噬千怪聚，絢爛五色光。
更無一塵涴，但覺六月凉。
玲瓏穿數路，屈曲通三湘。
神鬼工剜刻，乾坤真混茫。
入如夜漆暗，出乃日珠光。
隔世疑恍惚，異境難揣量。
韓平原
作者：羅大經
朝代：宋

齋壇一鉞底須慳，坐見諸賢散似煙。
不使慶元爲慶曆，也由人事也由天。
韓范用兵
作者：羅大經
朝代：宋

奮髯要斬高郵守，攘臂甘驅好水軍。
到得繞牀停轡日，始知心服范希文。
題釣臺二首·其一
作者：羅大經
朝代：宋

平生謹敕劉文叔，却與狂奴意氣投。
激發潛龍雲雨志，了知功跨鄧元侯。
題釣臺二首·其二
作者：羅大經
朝代：宋

講磨潛佐漢中興，豈是空標處士名。
堪笑史臣無卓識，却將周黨與同稱。
黄綿襖絕句
作者：羅大經
朝代：宋

范叔綿袍暖一身，大裘只蓋洛陽人。
九州四海黄綿襖，誰似天公賜予均。
句·其一
作者：羅太亨
朝代：宋

且追白社爲耆會，縱買黄金肯少年。
句·其二
作者：羅太亨
朝代：宋

勢利朋儔隨處有，詩章行輩逐年無。
述懷
作者：羅太瘦
朝代：宋

淮海歸來二十年，結廬仍向舊山川。
既無酒債貧休恨，浪得文名老尚傳。
曉日輪蹄思柳外，春風羯鼓在花前。
如今靜聽瓶笙韻，猶似當年咽管絃。
題鶴林宮
作者：羅太瘦
朝代：宋

暑往寒來迭世間，有誰十載駐朱顔。
騎鯨客去天連水，跨鶴人歸月在山。
爐火頓消情慾境，劍金須斷利名關。
烟莎隨分巖前綠，猿馬不驚春意閒。
句
作者：羅太𡉷
朝代：宋

素絲不改衣冠舊，黄道從教日月新。
壽林仲喬尊人
作者：羅子衎
朝代：宋

過了元宵八日間，琴堂歌舞獻慈顔。
七閩山水鬚眉秀，三楚雲煙杖屨閑。
癡絕不妨公事了，歡濃莫於酒杯慳。
明年今日迎新霈，錦軸榮封鬢未斑。
躡雲亭
作者：羅孝芬
朝代：宋

出山不愧草堂靈，亂後看山山更青。
餘燼豈容遺大厦，躡雲端爲護危亭。
參差春燕依華浦，斷續霜猿繞翠屏。
物色趣君歸早晚，已看蘭玉照階庭。
京中懷歸
作者：羅孟郊
朝代：宋

一自題名後，思歸何日歸。
雖然著宮錦，不及無斑衣。
故里桑榆晚，他鄉雨雪霏。
庭前停玉軫，目送鴈南歸。
地藏塔
作者：羅少微
朝代：宋

還嶺峰頭霽色清，知微曾此學無生。
鳥從青壁屏邊過，人在白雲天際行。
一片晴霞迎曉日，萬年松檜起秋聲。
箇中仙景真奇絕，寶塔玲瓏最得名。
句
作者：羅尚友
朝代：宋

人間酒客兼詩客，天上文星與將星。
再用韻送延年
作者：羅從彥
朝代：宋

心源寂靜映寒潭，每欲操存更養涵。
顧我日思攀劇論，荷君時與得高談。
眼前舊識知多少，物外深交沒二三。
幸久相親頻握手，遽成分別又東南。
勉李願中五首·其一
作者：羅從彥
朝代：宋

聖道由來自坦夷，休迷佛學惑他岐。
死灰槁本渾無用，緣置心官不肯思。
勉李願中五首·其三
作者：羅從彥
朝代：宋

今古乾坤共此身，安身須是且安民。
臨深履薄緣何事，祇恐操心近矢人。
勉李願中五首·其二
作者：羅從彥
朝代：宋

不開雞犬鬧桑麻，仁宅安居是我家。
耕種情田勤禮義，眼前風物任繁華。
勉李願中五首·其五
作者：羅從彥
朝代：宋

權門來往絕行蹤，一片閑雲過九峰。
不似在家貧亦好，水邊林下養疏慵。
勉李願中五首·其四
作者：羅從彥
朝代：宋

彩筆書空空不染，利刀割水水無痕。
人心但得如空水，與物自然無怨恩。
和延年巖桂
作者：羅從彥
朝代：宋

幾樹芬芳檀與沉，枝枝若占郄家林。
風搖已認飄殘菊，日照渾疑綴散金。
仙窟移來成美景，東堂分去結清陰。
我今不願蟾宮折，待到蟾宮向上吟。
和張公敘別古風
作者：羅從彥
朝代：宋

良工創新第，瀟灑侔洞府。
經營未畢工，四面方興渚。
蛟龍忽夜徙，空中震雷雨。
親舊賀于門，主人迎孔戶。
連喚鳳兒來，藏書幾多部。
爲我張廣筵，酬賓酌以旅。
人謂主公賢，敦朴嗤峻宇。
規模出心匠，務卑由乃祖。
欲圖久安逸，勿辭暫勞苦。
忠孝闡門家，詩禮光族緒。
居室云苟完，謙沖彌自處。
玉石不分別，鶴雞謾爲侶。
顧予局促輩，鄉評少推許。
嘗遊莊嶽間，喜作齊人語。
何幸天相之，幡然交鄒魯。
早年欽大名，馳書聊以序。
比來揖清風，談笑揮玉麈。
見之名利盡，久侍豈無補。
素志以深酬，青眼猶相與。
默念湯盤頌，未爲傾肺腑。
何當惠古風，錦繡施牋楮。
妙曲誠寡和，取則憑柯斧。
寄傲軒用陳默堂韻
作者：羅從彥
朝代：宋

自嗟踽踽復涼涼，糊口安能仰四方。
目送歸鴻心自遠，門堪羅雀日偏長。
家徒四壁樽仍綠，侯戶千頭橘又黄。
我醉欲眠卿且去，肯陪俗客語羲皇。
挽吉溪吳助教·其一
作者：羅從彥
朝代：宋

室富真儒業，門多長者車。
明經方教子，得第已榮家。
性守仍知分，天然不愛奢。
百年成古昔，行路亦咨嗟。
挽吉溪吳助教·其二
作者：羅從彥
朝代：宋

新生誇躑躅，舊德嘆凋零。
冷带商巖月，光凌處士星。
布衣難得祿，白首易窮經。
追想今何在，溪流對洞庭。
濯纓亭用陳默堂韻
作者：羅從彥
朝代：宋

十載猶緇京洛塵，歸歟那復厠朝紳。
君今談笑青油幕，我但巍峨烏角巾。
江漢更從尼父濯，衣冠寧羨屈原新。
欲賡孺子滄浪詠，會意須還舍瑟人。
示書生
作者：羅從彥
朝代：宋

知行蹊徑固非艱，每在操存養性間。
此道悟來隨寓見，一毫物慾敢相關。
翠雲巖次陳默堂韻
作者：羅從彥
朝代：宋

濟渡遊丹洞，穿林惹翠雲。
邇來多野趣，殊覺少塵紛。
笑日花迎客，臨巖鳥喚羣。
真機皆自得，此道與平分。
自警
作者：羅從彥
朝代：宋

性地栽培恐易蕪，是非理欲謹於初。
孔顔樂地非難造，好讀誠明靜定書。
自述
作者：羅從彥
朝代：宋

松菊相親莫厭頻，紛紛人世只紅塵。
自憐寡與真堪笑，賴有清風是故人。
觀書有感
作者：羅從彥
朝代：宋

靜處觀心塵不染，閑中稽古意尤深。
周誠程敬應粗會，奧理休從此外尋。
賀田溪張公遷居
作者：羅從彥
朝代：宋

華構經營占地靈，濃嵐環合數峰青。
苟完公子方成室，趨訓兒孫已過庭。
豈止一時誇壯麗，定知百世享安寧。
顧惟善頌非張老，祇貢湯盤往日銘。
送南劍王守歸·其一
作者：羅從彥
朝代：宋

三年政化被生民，甘雨祥風溢劍津。
解組幡然賦歸去，攀轅無計可留恂。
送南劍王守歸·其二
作者：羅從彥
朝代：宋

未把陽關三疊吟，且將謬句寫離心。
千尋浩浩鐔溪水，別恨不知誰淺深。
送延年行
作者：羅從彥
朝代：宋

聖言天遠海潭潭，獨在潛心久泳涵。
猥念百家非己好，妄將一貫與君談。
賢如賜也才知二，學若陳亢只得三。
此道悮來因自足，卻隨鵬鳥話圖南。
邀月臺
作者：羅從彥
朝代：宋

矮作垣牆小作臺，時邀明月寫襟懷。
夜深獨有長庚伴，不許庸人取次來。
題一鉢菴
作者：羅從彥
朝代：宋

可憐萱草信無憂，誰謂幽蘭解結愁。
欲得寸田斷荆棘，只消長伴赤松游。
題德士退菴
作者：羅從彥
朝代：宋

牛頭山頂鏁煙霞，簷月松風即我家。
筏渡有情新活計，袋空無物舊生涯。
已將黄葉分雙手，卻攟白茅占一窊。
會得懶慵歸去路，索然忘鳥更忘花。
題靜亭
作者：羅從彥
朝代：宋

鼎創新亭靜更幽，四時景象鎮長留。
端如和氣裏談笑，恍若春風中泳游。
排闥山供藍色重，憑欄水擁壁光浮。
我來登賞無窮趣，好把篇詩與唱酬。
顔樂亭用陳默堂韻
作者：羅從彥
朝代：宋

平時仰止在高山，要以亭名樂內顔。
顛倒一生渾是夢，尋思百計不如閑。
心齋肯與塵汙染，陋巷寧容俗往還。
堅守簞瓢心不改，恐流乞祭向墦間。
顔樂齋
作者：羅從彥
朝代：宋

山染嵐光带日黄，瀟然茅屋枕池塘。
自知寡與真堪笑，賴有顔瓢一味長。
凭高懷古
作者：羅必元
朝代：宋

凭高懷古思悠悠，遥想騎馿白下遊。
不是龍眠圖畫裏，如今親到蔣山頭。
南軒
作者：羅必元
朝代：宋

萬松盤嶺勢回環，才抱青溪浸碧山。
莫道南軒專一壑，古今天下共曾顔。
卞壼墓
作者：羅必元
朝代：宋

節義之風古所褒，清談於晉視如毛。
百年王謝丘墟了，惟卞將軍墓最高。
周處臺
作者：羅必元
朝代：宋

周處豪雄亦可人，勇於遷善罕前聞。
區區未說除蛟虎，一念中間舜跖分。
定林寺
作者：羅必元
朝代：宋

罷相歸來再讀書，定林庵內守清虛。
少年錯解周官處，悔殺當朝是誤渠。
新亭
作者：羅必元
朝代：宋

五馬來時集宴遊，江山風景勿關愁。
合思戮力中原語，對泣何須作楚囚。
清凉寺竹
作者：羅必元
朝代：宋

清凉世界竹如雲，舊日君王愛此君。
時代改遷龍變化，荒山啼鳥不堪聞。
烏衣巷
作者：羅必元
朝代：宋

烏衣池館一時新，晉宋齊梁舊主人。
無處可尋王謝宅，落花啼鳥秣陵春。
秦淮
作者：羅必元
朝代：宋

秦淮橫貫帝王州，萬瓦鱗鱗枕碧流。
繫艇莫愁何處去，綠楊深巷有青樓。
賞心亭
作者：羅必元
朝代：宋

勝地分明可賞心，江山滿目飽登臨。
洛陽黯淡烟雲遠，多少英雄淚染襟。